tripathysagar/odia_wiki huggingface dataset:
ବୃନ୍ଦାବନ ଜେନା  (ଜନ୍ମ: ୧୪ ଜାନୁଆରୀ ୧୯୪୪), ଓଡ଼ିଆ କଥାଚିତ୍ର ଜଗତର ଜଣେ ଗୀତିକାର, ନାଟ୍ୟକାର, ଗାଳ୍ପିକ,ସଂଳାପ ଲେଖକ ତଥା ନିର୍ଦ୍ଦେଶକ ଅଟନ୍ତି  । ବୃନ୍ଦାବନ, ପ୍ରାୟ ୩୦ଟି ଚଳଚ୍ଚିତ୍ରରେ ଗୀତରଚନା କରିବା ସହ ୮ଟି ଚଳଚ୍ଚିତ୍ରରେ ଚିତ୍ରନାଟ୍ୟ ଓ ସଂଳାପ ରଚନା କରିଛନ୍ତି । ଏତଦ ବ୍ୟତିତ, ଜାତୀୟ ସ୍ତରରେ ସମ୍ମାନୀତ, ଶାସ୍ତି ଓ ବାଟ ଅବାଟ ଚଳଚ୍ଚିତ୍ର ତାଙ୍କ ନିର୍ଦ୍ଦେଶନାରେ ନିର୍ମିତ । ବୃନ୍ଦାବନ ଜେନା, ପିଲାବେଳେ ଅଜା, ପାଲାକାର ପରମାନନ୍ଦ ଜେନାଙ୍କଠାରୁ ଛାନ୍ଦ,ଚଉପଦୀ,ଭଜନ ଓ ଜଣାଣ ଆଦି ଶିକ୍ଷା କରିଥିଲେ । ସେ, ୧୯୬୫ ମସିହାରୁ ଆକାଶବାଣୀ କଟକର ଜଣେ ସ୍ୱୀକୃତି ପ୍ରାପ୍ତ ଗୀତିକାର ହେବାର ମର୍ଯ୍ୟଦା ଲାଭ କରିଛନ୍ତି । ୧୯୭୨ ମସିହାରେ, ଧରିତ୍ରୀ କଥାଚିତ୍ରରୁ, ସେ ନିଜର କଥାଚିତ୍ର ଗୀତିକାର ଜୀବନ ଆରମ୍ଭ କରିଥିଲେ । ଚଳଚ୍ଚିତ୍ରରେ ପ୍ରବେଶ କରାଇବାର ଶ୍ରେୟ, ସେ ପ୍ରଯୋଜକ ଧୀର ବିଶ୍ୱାଳ ଓ ନିର୍ଦ୍ଦେଶକ ନିତାଇ ପାଲିତଙ୍କୁ ଦେଇଛନ୍ତି । ତାଙ୍କ ଚଳଚ୍ଚିତ୍ର ଜୀବନ ମଧ୍ୟରେ, ସେ  'ପୀରତି ତୋର ଦୂରୁ ଜୁହାର' ,  'ଗେଲବସରର ଦିନ ସରିଗଲା' ,  'ଏମିତି ରାତି ସେ ଯେ ଅଭୁଲା ସ୍ମୃତି' ,  'ମୋ ପ୍ରିୟାଠାରୁ କିଏ ଅଧିକ ସୁନ୍ଦର' ,  'ବନ ପକ୍ଷୀ ଝୁରେ' ,  'ଚନ୍ଦ୍ରିକା ତୁମେ ଝରାଫୁଲ ପାଇଁ'  ଆଦି ବହୁ ଲୋକପ୍ରିୟ ଗୀତ ରଚନା କରିଯାଇଛନ୍ତି । ୧୯୭୩ ମସିହାରେ, ସେ ଓଡ଼ିଆ ଭାଷା ସାହିତ୍ୟରେ, ସମ୍ବଲପୁର ବିଶ୍ୱବିଦ୍ୟାଳୟରୁ ସ୍ୱର୍ଣ୍ଣପଦକ ଲାଭ କରିଛନ୍ତି ।
ପ୍ରିୟନାଥ ମିଶ୍ର, ଜଣେ ଓଡ଼ିଆ ମଞ୍ଚ ଓ ଚଳଚ୍ଚିତ୍ର ଅଭିନେତା ଥିଲେ । ସେ ପୀର ମିଶ୍ର ନାମରେ ମଧ୍ୟ ପରିଚିତ ଥିଲେ । ୧୯୯୦ ମସିହାରେ ଅଭିନୟ କ୍ଷେତ୍ରରେ ଜୀବନବ୍ୟାପୀ ଅବଦାନ ନିମନ୍ତେ ତାଙ୍କୁ ଜୟଦେବ ପୁରସ୍କାରରେ ସମ୍ମାନୀତ କରାଯାଇଥିଲା । କବିଚନ୍ଦ୍ର କାଳୀଚରଣ ପଟ୍ଟନାୟକଙ୍କଦ୍ୱାରା ପ୍ରତିଷ୍ଠିତ ଓଡ଼ିଶା ଥିଏଟର ସହିତ ସେ ଜଡ଼ିତ ଥିଲେ । ସାମୁଏଲ ସାହୁଙ୍କ ସହିତ ତାଙ୍କର ଯୋଡ଼ି ବାବି-ପୀର ନାମରେ ପ୍ରଚଳିତ ଥିଲା ।
ଗର୍ଭାଶୟ ଅନ୍ତଃସ୍ତର କର୍କଟ ଇଂରାଜୀରେ ଏଣ୍ଡୋମେଟ୍ରିଆଲ କର୍କଟ   ଏକ ପ୍ରକାର କର୍କଟ ରୋଗ ଯାହା ଗର୍ଭାଶୟ କାନ୍ଥର ସବୁଠାରୁ ଭିତର ସ୍ତରର (ଏଣ୍ଡୋମେଟ୍ରିଅମ୍) ଝିଲ୍ଲିରୁ ଜାତ ହୁଏ  । ଏଠାରେ ଥିବା ଜୀବକୋଷ ଅନିୟନ୍ତ୍ରିତ ଓ ଅସ୍ୱାଭାବିକ ଭାବରେ ସଂଖ୍ୟା ବୃଦ୍ଧି କରି ନିକଟବର୍ତ୍ତୀ ସ୍ଥାନ‌କୁ ମାଡ଼ିଯାଆନ୍ତି ଓ ଦେହର ଅନ୍ୟ ଅଙ୍ଗମାନଙ୍କୁ ମଧ୍ୟ ବିସ୍ତାର ଲାଭ କରନ୍ତି । ଏହି ରୋଗରେ ଅଧିକାଂଶ ସମୟରେ ଯୋନୀପଥରୁ ମାସିକ ଋତୁସ୍ରାବ ବ୍ୟତୀତ ରକ୍ତସ୍ରାବ ହୁଏ । ଏହାର ଅନ୍ୟାନ୍ୟ ଲକ୍ଷଣ: ମୁତ୍ର ତ୍ୟାଗରେ ଯନ୍ତ୍ରଣା]], ଯୌନ କ୍ରିଡ଼ାରେ ଯନ୍ତ୍ରଣା କିମ୍ବା ପେଲ୍‌ଭିସ୍ ବା ବସ୍ତିଦେଶରେ ଯନ୍ତ୍ରଣା ହୁଏ । ମୂଖ୍ୟତଃ ଋତୁବନ୍ଦ ପରେ ଏହି ରୋଗ ହୁଏ । ପ୍ରାୟ ୪୦ % କେଶ୍‌ରେ ଏହି ରୋଗ ସ‌ହ ମୋଟାପଣ ବା ସ୍ଥୌଲ୍ୟତାର ସମ୍ପର୍କ ଥିବା ଦେଖାଯାଏ । ଆନୁସଙ୍ଗିକ ଭାବରେ ଏହା ସାଥିରେ ଅଧିକ ଏସ୍ଟ୍ରୋଜେନ୍ ପ୍ରଭାବ, ଉଚ୍ଚ ରକ୍ତଚାପ ଓ ଡାଏବେଟିସ୍ ଦେଖାଯାଏ । କେବଳ ଏସ୍ଟ୍ରୋଜେନ ଗ୍ରହଣ କଲେ ଏହି ରୋଗ ସଙ୍କଟ ଅଧିକ ଥିବାବେଳେ ଏସ୍ଟ୍ରୋଜେନ ସ‌ହ ପ୍ରୋଜେସ୍ଟେରନ୍  (ଜନ୍ମ ନିରୋଧକ ବଟିକା) ସେବନ କଲେ ଏହି ସଙ୍କଟ କମ୍ ରହେ  । ୨ରୁ ୫ % ରୋଗୀଙ୍କର ପିତାମାତାଙ୍କ ଜିନ ସ‌ହ ବଂଶଗତ ସମ୍ପର୍କ ଥିବା ଦେଖାଯାଏ । ଏହି ରୋଗକୁ ଅନେକ ସମୟରେ ଗର୍ଭାଶୟ କର୍କଟ କୁହାଗଲେ ମଧ୍ୟ ଏହା ସେହି କର୍କଟ ନୁହେଁ ଓ ଗର୍ଭାଶୟ ଗ୍ରୀବା କର୍କଟ, ଗର୍ଭାଶୟ ସାର୍କୋମା ଓ ଟ୍ରୋଫୋବ୍ଲାସ୍ଟିକ ରୋଗଠାରୁ ସମ୍ପୁର୍ଣ୍ଣ ଅଲଗା । ଶତକଡ଼ା ୮୦ ଭାଗ କେଶ୍‌ରେ ଉତ୍ତକ ତ‌ତ୍ତ୍ୱ  ଅନୁସାରେ ଏହାର ନାମ ଏଣ୍ଡୋମେଟ୍ରିଅଏଡ଼ କର୍କଟ । ଡାଇଲାଟେସନ୍ ଓ କ୍ୟୁରେଟେଜ ସମୟରେ ନମୁନା ନେଇ ବା ଏଣ୍ଡୋମେଟ୍ରିଆଲ ବାୟୋପ୍ସି ନେଇ ରୋଗ ନିର୍ଣ୍ଣୟ କରାଯାଏ । ଗୋଟିଏ ପାପ୍ ସ୍ମିଅର୍   ଏହି ରୋଗ ନିର୍ଣ୍ଣୟ କରିବାକୁ ଯଥେଷ୍ଟ ନୁହେଁ । ସାଧାରଣ ସଙ୍କଟାବସ୍ଥା ଥିଲେ ମଧ୍ୟ ନିୟମିତ ସ୍କ୍ରିନିଙ୍ଗ ଅନାବଶ୍ୟକ । ଏହି ଏଣ୍ଡୋମେଟ୍ରିଆଲ କର୍କଟ ରୋଗ ନିମନ୍ତେ ଚିକିତ୍ସାର ଅଗ୍ରଣୀ ପସନ୍ଦ ହେଉଛି ଆବ୍‌ଡୋମିନାଲ୍ ହିସ୍ଟେରେକ୍‌ଟୋମି ଅପରେଶନ୍ ଯେଉଁଥିରେ ସମୁଦାୟ ଜରାୟୁ କଢ଼ାଯାଏ ଓ ଫାଲୋପିଆନ ଟ୍ୟୁବ୍ ସ‌ହ ଦୁଇ ପାଖର ଓଭାରି ବା ଡିମ୍ବକୋଷ ବାହାର କରିଦିଆଯାଏ ଯାହାକୁ ବାଇଲାଟେରାଲ ସାଲ୍‌ପିଙ୍ଗୋ-ଉଫୋରେକ୍‌ଟୋମି କୁହାଯାଏ । ରୋଗ ଅତି ଆଗେଇଥିଲେ ରାଡିଏସନ୍ ଥେରାପି, କେମୋଥେରାପି କିମ୍ବା ହର୍‌ମୋନ୍ ଥେରାପି ଦିଆଯାଏ । ଆଶୁ ସ୍ଟେଜ୍‌ରେ ରୋଗ ନିର୍ଣ୍ଣୟ ହୋଇଥିଲେ ଫଳାଫଳ ଅନୁକୂଳ ହୁଏ, ଓ ପାଞ୍ଚବର୍ଷିଆ ଆୟୁଷ ଆମେରିକାରେ ୮୦%ରୁ ଅଧିକ ହୁଏ । ସନ ୨୦୧୨ରେ ୩୨୦,୦୦୦ ମହିଳାଙ୍କୁ ଏଣ୍ଡୋମେଟ୍ରିଆଲ କର୍କଟ ହୋଇଥିଲା ଓ ସେହି କାରଣରୁ ୭୬,୦୦୦ ମୃତ୍ୟୁ ହୋଇଥିଲା । ମହିଳା କର୍କଟ ରୋଗରେ ଏହା ତୃତୀୟ ସ୍ଥାନ ଅଧିକାର କରିଛି; ଡିମ୍ବାଶୟ କର୍କଟ ଓ ପ୍ପଜରାୟୁ ଗ୍ରୀବା କର୍କଟ[[ ପରେ ଏହାର ସ୍ଥାନ ରହିଛି । ବିକଶିତ ଦେଶମାନଙ୍କରେ ଏହା ଅତି ସାଧାରଣ ଓ ମହିଳା ପ୍ରଜନନ ଶ୍ରେଣୀର ରୋଗମାନଙ୍କ ମଧ୍ୟରେ ଅତିଶୟ ସାଧାରଣ ରୋଗ । ସନ ୧୯୮୦ରୁ ୨୦୧୦ ମଧ୍ୟରେ ଏହି ରୋଗ ହେବାର ହାର ବଢ଼ିଚାଲିଛି । ଅଧିକ ବୟସ୍କ ଲୋକ ଥିବାରୁ ଓ ଅଧିକ ମୋଟା ହେଉଥିବାରୁ ଏହା ବଢ଼ିବା ବିଶ୍ୱାସ କରାଯାଉଛି ।
ରବୀନ୍ଦ୍ର ମୋହନ ଦାସ  (୧୨ ଫେବୃଆରୀ ୧୯୧୨ - ୧୦ ଜାନୁଆରୀ ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ପ୍ରଜା ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୭ ଓ ୧୯୫୭ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ଯାଥକ୍ରମେ ୨ୟ ଓଡ଼ିଶା ବିଧାନ ସଭା ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରବୀନ୍ଦ୍ର ୧୯୧୨ ମସିହାର ଫେବୃଆରୀ ମାସ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲକ୍ଷ୍ମୀନାରାୟଣ ଦାସ । ସେ ତାଙ୍କ ପତ୍ନୀଙ୍କ ନାମ ଥିଲା ଗୋଦାବରୀ ଦେବୀ । ତାଙ୍କର ଦୁଇଜଣ ଝିଅ ଥିଲେ । ରାଜନୈତି ଜୀବନ ରବୀନ୍ଦ୍ର ମୋହନ ଜେନା ସ୍ୱାଧୀନତା ପୂର୍ବରୁ ଏବଂ ପରେ ବିଭିନ୍ନ ସାମାଜିକ ଏବଂ ରାଜନୈତିକ କାର୍ଯ୍ୟରେ ସଂଶ୍ଳିଷ୍ଟ ଥିଲେ । ୧୯୫୭ ଓ ୧୯୬୭ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ପ୍ରଜା ସୋସିଆଲିଷ୍ଟ ପାର୍ଟିର ପ୍ରାର୍ଥୀ ଭାବରେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ମୃତ୍ୟୁ ରବୀନ୍ଦ୍ର ମୋହନ ଦାସ ୨୦୧୧ ମସିହାର ଜାନୁଆରୀ ମାସ ୧୦ ତାରିଖ ଦିନ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୮ ବର୍ଷ ବୟସ ହୋଇଥିଲା ।
ଶିବପୁର  ( : 0053, : )ଭାରତୀୟ ନୌସେନା ବାହିନୀର ଏକ ଏୟାର ଷ୍ଟେସନ  । ଏହା ଆଣ୍ଡାମନ ନିକୋବର ଦ୍ୱୀପପୁଞ୍ଜର ଏକ ଗ୍ରାମ ଶିବପୁରଠାରେ ଅବସ୍ଥିତ । ଏହା ଭାରତୀୟ ସାମରିକ ବାହିନୀ ଓ ଆଣ୍ଡାମାନ ନିକୋବର କମାଣ୍ଡର ମିଳିତ ସହଯୋଗରେ ପରିଚାଳିତ । ଇତିହାସ ଶିବପୁର 2001 ମସିହାରେରେ ଏକ ଅଗ୍ରଣୀ ଅଞ୍ଚଳ ଏୟାର ବେସ ଭାବରେ ଉତ୍ତର ଆଣ୍ଡାମାନ ଅଞ୍ଚଳରେ ସାମରିକ ନିରୀକ୍ଷଣ କାର୍ଯ୍ୟ ନିମନ୍ତେ ପ୍ରତିଷ୍ଠିତ ହେଇଥିଲା । ଏଠାରେ ଭାରତୀୟ ନୌସେନା ବାହିନୀ ଓ ଭାରତୀୟ ତଟ ସୁରକ୍ଷ୍ୟା ବାହିନୀର ଦର୍ନିଆର 228 ଶ୍ରେଣୀ ହେଲିକେପ୍ଟର ଓ ଚେତକ ହେଲିକେପ୍ଟର ପାର୍ଟି ସପ୍ତାହରେ ଥରେ ଅବତରଣ କରି ନିରୀକ୍ଷ୍ୟା କାର୍ଯ୍ୟ ସମ୍ପାଦନ କରୁଥିଲା । ତେବେ 2009 ମସିହାରୁ ସରକାର ଏହାକୁ ଏକ ସମ୍ପୂର୍ଣ୍ଣ ଏୟାର ଷ୍ଟେସନ ଭାବରେ ସ୍ୱୀକୃତି ପ୍ରଦାନ କରିଥିଲେ । ଏହାର ରାନୱେକୁ ଶେଠୀ ପାଇଁ 12,000 ଫୁଟ ଦୈର୍ଘ୍ୟ ବିଶିଷ୍ଟ କରାଯାଇଥିଲା ଓ ରାତ୍ର ଅବତ୍ତରଣ ପାଇଁ ବ୍ୟବସ୍ଥା କରାଗଲା । . ଏଠାରୁ ମଳୟସିଆ ବିମାନ ଦୁର୍ଘଟଣାରେ ହଜି ଯାଇଥିବା ବିମାନକୁ ଖୋଜିବା କାର୍ଯ୍ୟରେ ଦର୍ନିଆର 228 ହେଲିକେପଟରକୁ ମଧ୍ୟ ମୁତୟନ କରାଯାଇଥିଲା ।
କ୍ଲୋରିନ ବେସ କମ୍ପାଉଣ୍ଡସ  (ଇଂରାଜୀ ଭାଷାରେ , ଅନ୍ୟ ନାମ କ୍ଲୋରିନ ରିଲିଜିଙ୍ଗ କମ୍ପାଉଣ୍ଡ ) ସମୂହ ଏକ ରାସାୟନିକ   ଦଳ ଯେଉଁମାନଙ୍କଠାରୁ କ୍ଲୋରିନ   ନିର୍ଗତ ହୁଏ  । ଏଗୁଡ଼ିକ ମୂଖ୍ୟତଃ ବିଶୋଧନ କାମରେ ନିୟୋଜିତ ହୁଏ ଯେପରି ଜଳ ବିଶୋଧନ  , ଡାକ୍ତରୀ ଯନ୍ତ୍ରପାତି   ଓ ବାହ୍ୟ ଭାଗ   । ଜୈବ ପଦାର୍ଥମାନଙ୍କ   ଉପସ୍ଥିତିରେ ଏମାନଙ୍କ ପ୍ରଭାବ କମିଯାଏ । ଏଗୁଡ଼ିକ ପାଉଡର ଆକାରରେ ମିଳେ ଯାହା ବ୍ୟବ‌ହାର କରିବା ପୂର୍ବରୁ ଜଳ   ସ‌ହିତ ମିଶେଇ ଦିଆଯାଏ । ଏହା ସଂସ୍ପର୍ଷରେ ଆସିଲେ ଚମରେ ଜ୍ୱାଳା ଓ ଆଖିରେ   ରାସାୟନିକ ଦଗ୍ଧ   ଇତ୍ୟାଦି ପ୍ରତିକ୍ରିୟା ହୋଇପାରେ । ଏହା ଯୋଗୁ କ୍ଷୟ   ମଧ୍ୟ ହୋଇପାରେ, ଏଣୁ ବ୍ୟବ‌ହାର ପରେ ଧୋଇ ସଫାକରିନେବା ଉଚିତ । ଏହି ଦଳର ସଦସ୍ୟମାନଙ୍କ ନାମ ସୋଡ଼ିଅମ ହାଇପୋକ୍ଲୋରାଇଟ  , କ୍ଲୋରାମିନ  , ହାଲାଜୋନ  , କ୍ଲୋରିନ ଡାଇଅକ୍ସାଇଡ   ଓ ସୋଡ଼ିଅମ ଡାଇକ୍ଲୋରୋଆଇସୋସାଇନୁରେଟ   । ଅନେକ ଅଣୁଜୀବ   ସ‌ହିତ ଜୀବାଣୁ ସ୍ପୋରମାନଙ୍କ   ବିରୁଦ୍ଧରେ ଏଗୁଡ଼ିକ କାମ କରନ୍ତି । ସନ ୧୯୧୫ରେ କ୍ଲୋରିନ ବେସ କମ୍ପାଉଣ୍ଡ ପ୍ରଥମେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ୫୦୦ମି:ଗ୍ରା:ର ହୋଲସେଲ ମୂଲ୍ୟ ୦.୦୧ରୁ ୦.୦୨ ଆମେରିକୀୟ ଡଲାର । ଏଗୁଡ଼ିକ ଚିକିତ୍ସା କ୍ଷେତ୍ର ଓ ଖାଦ୍ୟ ଉଦ୍ୟୋଗରେ ବ‌ହୁଳ ଭାବରେ ବ୍ୟବ‌ହାର କରାଯାଏ ।
ଛାତି ଯନ୍ତ୍ରଣା କିମ୍ବା ଛାତିରେ କିଛି ଅସୁବିଧା ସାଧାରଣତଃ ଛାତିର ସମ୍ମୁଖ ଭାଗରେ ଅନୁଭବ ହୁଏ । ଏହି ଯନ୍ତ୍ରଣାକୁ ତୀକ୍ଷ୍ଣ, ମାନ୍ଦା, ଚାପ‌ଯୁକ୍ତ, ଭାରୀ ଲାଗିବା କିମ୍ବା ଚିପିବା ଭଳି ବର୍ଣ୍ଣନା କରାଯାଇପାରେ  ସଂଯୁକ୍ତ ଲକ୍ଷଣ ମଧ୍ୟରେ କାନ୍ଧ, ବାହୁ, ଉପର ପେଟ ବା ଥୋଡ଼ିରେ ଅଇ, ଝାଳ ବୋହିବା, ବା ଶ୍ୱାସ ବା ଶ୍ୱାସ କମ୍ ହୋଇପାରେ  ଏହାକୁ ହୃଦୟ ସମ୍ବନ୍ଧୀୟ ଏବଂ ଅଣହୃଦୟ ସମ୍ବନ୍ଧୀୟ ଯନ୍ତ୍ରଣାରେ ବିଭକ୍ତ କରାଯାଇପାରେ  ହୃଦୟରେ ଅଯଥେଷ୍ଟ ରକ୍ତ ପ୍ରବାହ ହେତୁ ଯନ୍ତ୍ରଣାକୁ ଆଞ୍ଜାଇନା ପେକ୍ଟୋରିସ ମଧ୍ୟ କୁହାଯାଏ  ମଧୁମେହ ରୋଗୀ କିମ୍ବା ବୃଦ୍ଧମାନଙ୍କର ଅସ୍ପଷ୍ଟ ଲକ୍ଷଣ ଥାଇପାରେ  ଗମ୍ଭୀର ଏବଂ ଅପେକ୍ଷାକୃତ ସାଧାରଣ କାରଣଗୁଡ଼ିକ ମଧ୍ୟରେ ହୃଦଘାତ  (୩୧%), ଫୁସଫୁସ ଏମ୍ବୋଜିମ୍  (୨%), ନିମୋଥୋରାକ୍ସ, ପେରିକାର୍ଡାଇଟିସ୍  (୪%), ମହାଧମନୀ ବ୍ୟବଚ୍ଛେଦନ ବ ଆର୍ଟିକ୍ ଡିସେକସନ  (୧%) ଏବଂ ଏସୋଫେଜ୍ ଫାଟିବା ଭଳି ତୀବ୍ର କରୋନାରୀ ସିଣ୍ଡ୍ରୋମ ଅନ୍ତର୍ଭୁକ୍ତ  ଅନ୍ୟାନ୍ୟ ସାଧାରଣ କାରଣ ମଧ୍ୟରେ ଗ୍ୟାଷ୍ଟ୍ରୋଏସୋଫେଜ୍ ରିଫ୍ଲକ୍ସ ରୋଗ  (୩0%), ମାଂସପେଶୀ କିମ୍ବା କଙ୍କାଳ ଯନ୍ତ୍ରଣା  (୨୮%), ନିମୋନିଆ  (୨%), ହର୍ପିସ୍ ଜୋସ୍ଟର  (0.5%) ଏବଂ ଚିନ୍ତା ଜନିତ ରୋଗ ଅନ୍ତର୍ଭୁକ୍ତ  ଛାତି ଯନ୍ତ୍ରଣାର କାରଣ ନିର୍ଣ୍ଣୟ କରିବା ଜଣେ ବ୍ୟକ୍ତିଙ୍କ ରୋଗ ଇତିହାସ, ଶାରୀରିକ ପରୀକ୍ଷା ଏବଂ ଅନ୍ୟାନ୍ୟ ଡାକ୍ତରୀ ପରୀକ୍ଷା ଉପରେ ଆଧାରିତ ହୁଏ । ପ୍ରାୟ ୩% ହୃଦଘାତର ନିର୍ଣ୍ଣୟ ପ୍ରାରମ୍ଭରେ ବଞ୍ଚିତ ହୁଏ  ଛାତି ଯନ୍ତ୍ରଣା ପରିଚାଳନା ଏହାର ମୂଳ କାରଣ ଉପରେ ଆଧାରିତ ହୁଏ  ପ୍ରାରମ୍ଭିକ ଚିକିତ୍ସାରେ ପ୍ରାୟତଃ ଆସ୍ପିରିନ ଏବଂ ନାଇଟ୍ରୋଗ୍ଲିସେରିନ ଔଷଧ ଦିଆଯାଏ  ଚିକିତ୍ସାର ପ୍ରତିକ୍ରିୟା ସାଧାରଣତଃ ଯନ୍ତ୍ରଣା ହୃଦୟ ସମ୍ବନ୍ଧୀୟ କି ନୁହେଁ ଏ ବିଷୟ ସୂଚିତ କରେ ନାହିଁ ଯେ  ଏହାର କାରଣ ଅସ୍ପଷ୍ଟ ଥିଲେ ରୋଗୀକୁ ଅଧିକ ମୂଲ୍ୟାଙ୍କନ ପାଇଁ ପଠାଯାଇପାରେ  ଜରୁରୀକାଳୀନ କୋଠରୀରେ ସମସ୍ୟା ଉପସ୍ଥାପନ କରିବାରେ ପ୍ରାୟ ୫% କେବଳ ଛାତି ଯନ୍ତ୍ରଣା ଥାଏ  ଯୁକ୍ତରାଷ୍ଟ୍ରରେ ପ୍ରାୟ ୮ ନିୟୁତ ଲୋକ ବର୍ଷକୁ ଛାତି ଯନ୍ତ୍ରଣା ଯୋଗୁ ଜରୁରୀକାଳୀନ ବିଭାଗକୁ ଯାଆନ୍ତି। ଏଥିମଧ୍ୟରୁ ପ୍ରାୟ ୬0% ଡାକ୍ତରଖାନା କିମ୍ବା ଏକ ପର୍ଯ୍ୟବେକ୍ଷଣ ୟୁନିଟରେ ଭର୍ତ୍ତି ହୋଇଛନ୍ତି। ଯୁକ୍ତରାଷ୍ଟ୍ରରେ ଛାତି ଯନ୍ତ୍ରଣା ପାଇଁ ଜରୁରୀକାଳୀନ ପରିଦର୍ଶନ ମୂଲ୍ୟ ବାର୍ଷିକ ୮ ବିଲିୟନ ଆମେରିକୀୟ ଡଲାରରୁ ଅଧିକ ଅଟେ । ପିଲାମାନଙ୍କ ମଧ୍ୟରୁ ପ୍ରାୟ ୫% ଜରୁରୀକାଳୀନ ବିଭାଗକୁ ଯାଆନ୍ତି ।
ପୋଲିସ ବାହିନୀକୁ ପୁନର୍ଗଠିତ କରିବା ଏବଂ ଅପରାଧ ସନ୍ଧାନ ଏବଂ ନିବାରଣ କ୍ଷେତ୍ରରେ ଅଧିକତର ଦକ୍ଷ କରାଇବା ଲକ୍ଷରେ ପୋଲିସ ଅଧିନିୟମ, ୧୮୬୧ ଭାରତୀୟ ସଂସଦଦ୍ୱାରା ଅଧିନିୟମିତ କରାଯାଇଛି । ଅଧିନିୟମ ବିଷୟରେ ସାଂପ୍ରତିକ ପରିସ୍ଥିତିରେ ନାଗରିକର ଧନ ଜୀବନ ସୁରକ୍ଷା ସହ ଅପରାଧ ନିୟଂତ୍ରଣ କ୍ଷେତ୍ରରେ ପୋଲିସର ଭୂମିକା ଅତ୍ୟନ୍ତ ଗୁରୁତ୍ୱପୂର୍ଣ୍ଣ । ଅତଏବ ୧୮୬୧ ମସିହାରେ ପ୍ରସ୍ତୁତ ପୋଲିସ ଅଧିନିୟମର ପରିବର୍ତ୍ତନ ଅବଶ୍ୟମ୍ଭାବୀ ଅନୁଭବ କରିବାହେତୁ ଭାରତ ସରକାରଙ୍କ ଗୃହ ବିଭାଗଦ୍ୱାରା ୨୦୦୫ ମସିହାରେ ଏକ କମିଟି ସ୍ଥାପନ କରାଯାଇଛି । ଡଃ ସୋଲି ଜେ ସୋରାବଜିଙ୍କ ଅଧ୍ୟକ୍ଷ୍ୟତାରେ ଗଠିତ ଏହି କମିଟି ପ୍ରଚଳିତ ପୋଲିସ ଅଧିନିୟମର ବିଶ୍ଳେଷଣ କରି ଏଥିରେ ଆବଶ୍ୟକୀୟ ପରିବର୍ତ୍ତନର ସୁପାରିଶ କରିବେ । ବିଶେଷ ଧାରା ଅଧିନିୟମର ଧାରା ୧୨ ଅନୁସାରେ ପୋଲିସ ମହାନିରୀକ୍ଷକ ରାଜ୍ୟ ସରକାରଙ୍କ ଅନୁମୋଦନ କ୍ରମେ ପୋଲିସ ବାହିନୀର ସଂଗଠନ, ସେମାନଙ୍କ କାର୍ଯ୍ୟର ନିରୀକ୍ଷଣ ତଥା ପୋଷାକ ଇତ୍ୟାଦି ସଂପର୍କରେ ଆବଶ୍ୟକ ମନେକଲେ ଏଥି ନିମିତ୍ତ ନିୟମାବଳୀ ପ୍ରଣୟନ କରିପାରିବେ ।
ନଅତୁଣ୍ଡୀ ଉତ୍କଳ ଭାରତୀ କୁନ୍ତଳା କୁମାରୀ ସାବତଙ୍କ ରଚିତ ଏକ ଓଡ଼ିଆ ଉପନ୍ୟାସ ।ମହାତ୍ମା ଗାନ୍ଧୀଙ୍କ ଗ୍ରାମ ସ୍ୱରାଜ୍ୟ ବିଷୟବସ୍ତୁକୁ ନେଇ ଉପନ୍ୟାସଟି ରଚିତ । ଉପନ୍ୟାସର ମୁଖ୍ୟ ଚରିତ୍ର ରତନି ଓ ତା ମା ' ଗେହ୍ଲୀ, ଉଭୟଙ୍କ ବ୍ୟକ୍ତିତ୍ୱ କଳିହୁଡ଼ି । ଗାଁର ଅନ୍ୟ ମହିଳାମାନଙ୍କ ସହ ସେମାନଙ୍କର କଳହ ଏକ ନିତିଦିନିଆ କଥା । ସେଠାର ଉଦାରଚିତ ଜମିଦାର କୃଷ୍ଣଚନ୍ଦ୍ର ଜଣେ ସମାଜ ସୁଧାରକ ବ୍ୟକ୍ତି । ରତନି ପ୍ରତି ଆକର୍ଷିତ ହୋଇ, କୃଷ୍ଣଚନ୍ଦ୍ର ତାକୁ ବିବାହ କରନ୍ତି । ବିବାହ ପରେ, ରତନି ଚରିତ୍ରରେ ପରିବର୍ତ୍ତନ ଆସେ । ସେ ନିଜେ ପାଠ ପଢେ ଓ ଗ୍ରାମର ଅନ୍ୟମହିଳାମାନଙ୍କୁ ଶିକ୍ଷିତ କରାଏ । କୃଷ୍ଣଚନ୍ଦ୍ର ଓ ତାଙ୍କର ଦୁଇପତ୍ନୀ ଉମା ଓ ରଜନୀ ଉଭୟ ସ୍ୱାଧୀନତା ସଂଗ୍ରାମରେ ଝାସ ଦିଅନ୍ତି । ଉପନ୍ୟାସଟିର ଗମ୍ଭୀର ବିଷୟବସ୍ତୁ ରହିଥିଲେ ମଧ୍ୟ, ଲେଖିକା ସେଥିରେ ହାସ୍ୟ ଉପାଦାନମାନ ରଖିବାରେ ସଫଳ ହୋଇଛନ୍ତି ।
ଇକାଟିବାଣ୍ଟ, ଫିରାଜିର ବ୍ରାଣ୍ଡ ନାମରେ ବିକ୍ରି ହେଉଛି, ଏକ ଔଷଧ ଯାହା ଯଥେଷ୍ଟ ପରିମାଣର ସି୧-ଇଷ୍ଟରେଜ ଇନହିବିଟର ନଥିବା ଲୋକଙ୍କ ମଧ୍ୟରେ ବଂଶଗତ ଆଞ୍ଜିଓଇଡିମା  (ଏଚଏଇ/ ) ଆକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ  । ଏସିଇ ଇନହିବିଟର କାରଣରୁ ହେଉଥିବା ଆଞ୍ଜିଓଇଡିମା ପାଇଁ ଏହା ପ୍ରଭାବଶାଳୀ ହେବା ଦେଖାଯାଏ ନାହିଁ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକ୍ସନ ସ୍ଥାନରେ ଲାଲ ରଙ୍ଗ, ଗଲୁ ଏବଂ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ମୁଣ୍ଡବିନ୍ଧା ଏବଂ ବାନ୍ତି ହୋଇପାରେ । ଗର୍ଭାବସ୍ଥାରେ ଏହି ଔଷଧ ଜନିତ ସୁରକ୍ଷା ଅସ୍ପଷ୍ଟ ଅଟେ  ଏହା ଏକ ବ୍ରାଡିକାଇନିନ ବି 2 ରିସେପ୍ଟର ଇନହିବିଟର । ୨୦୦୮ ମସିହାରେ ୟୁରୋପରେ ଏବଂ ୨୦୧୧ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇକାଟିବାଣ୍ଟ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ପ୍ରତି ମାତ୍ରା ପାଇଁ ପ୍ରାୟ ୧,୪୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩,୬୦୦ ଡଲାର ଅଟେ ।
ଆଭାସ୍କୁଲାର ନେକ୍ରୋସିସ ବା ଏଭିଏନ  (ଇଂରାଜୀ ଭାଷାରେ , ) ଏକ ରୋଗ ଯେଉଁଥିରେ ରକ୍ତ ସରବରାହ   ବନ୍ଦ ହୋଇଯିବା କାରଣରୁ ନେକ୍ରୋସିସ   ବା ତନ୍ତୁ ମୃତ୍ୟୁ ହୋଇଯାଏ  । ପ୍ରାରମ୍ଭରେ କୌଣସି ଲକ୍ଷଣ ଦେଖାନ‌ଯାଇପାରେ । ସମୟ କ୍ରମେ ଗଣ୍ଠିରେ ଯନ୍ତ୍ରଣା ଆରମ୍ଭ ହେବା ଫଳରେ ଚଳପ୍ରଚଳ ଶକ୍ତି କମିଯାଏ । ରୋଗ ଜଟିଳ ହେଲେ ହାଡ଼ ବା ଗଣ୍ଠିର   ପୃଷ୍ଟ ଭାଗ ଭାଙ୍ଗିଯାଇ ଭିତରକୁ ପଶିଯାଏ । ଏହି ରୋଗ ସଙ୍କଟ ହେବା ନିମନ୍ତେ ଅସ୍ଥି ଭଗ୍ନ, ଗଣ୍ଠି ବିଚ୍ୟୁତ  , ମଦ୍ୟାତ୍ୟୟ, ଅତ୍ୟଧିକ କର୍ଟିକୋସ୍ଟିରଏଡ   ଦାୟୀ ହୋଇପାରନ୍ତି । କୌଣସି ସ୍ପଷ୍ଟ କାରଣ ନଥାଇ ମଧ୍ୟ ଏହି ରୋଗ ହୋଇପାରେ । ଫିମର ଅସ୍ଥିର ଉପର ମୁଣ୍ଡ ସର୍ବାଧିକ ପ୍ରଭାବିତ ହୁଏ । ଏହା ବ୍ୟତୀତ ବାହୁ, ଆଣ୍ଠୁ, କାନ୍ଧ ଓ ବଳାଗଣ୍ଠିରେ ମଧ୍ୟ ହୋଇପାରେ ।  ,   ଓ ଏକ୍ସ-ର  ଭଳି ମେଡିକାଲ ଇମେଜିଙ୍ଗ   କରି ରୋଗ ନିର୍ଣ୍ଣୟ କରାଯାଏ । କ୍ୱଚିତ୍ ତନ୍ତୁ ବାୟୋପ୍ସି   କରି ରୋଗ ନିର୍ଣ୍ଣୟ କରାଯାଏ । ଔଷଧ, ପ୍ରଭାବିତ ଗୋଡ଼ରେ ଚାଲିବା ବନ୍ଦ, ସ୍ଟ୍ରେଚିଙ୍ଗ   ବ୍ୟାୟାମ ଓ ଅପରେଶନ କରି ଏହାର ଚିକିତ୍ସା କରାଯାଏ । ଅଧିକାଂଶ ସମୟରେ କୋର ଡିକମ୍ପ୍ରେସନ  ,ଓଷ୍ଟିଓଟୋମି  , ଅସ୍ଥି ଗ୍ରାଫ୍ଟ   ବା ଗଣ୍ଠି ପ୍ରତିରୋପଣ   ଭଳି ଅପରେଶନ କରାଯାଏ । ଯୁକ୍ତରାଷ୍ଟ୍ରରେ ବାର୍ଷିକ ପ୍ରାୟ ୧୫,୦୦୦ ଲୋକ ଏହି ରୋଗଦ୍ୱାରା ଆକ୍ରାନ୍ତ ହୁଅନ୍ତି । ସାଧାରଣତଃ ୩୦-୫୦ ବର୍ଷ ବୟସ ମଧ୍ୟରେ ଏହି ରୋଗ ହୁଏ । ମହିଳାଙ୍କ ଆପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି ।
କମଳାକାନ୍ତ ମହାପାତ୍ର ଜଣେ ଓଡ଼ିଆ ସାହିତ୍ୟିକ । ଗଳ୍ପ, ଉପନ୍ୟାସ, ପ୍ରବନ୍ଧ ଓ ଅନୁବାଦ ଆଦି କ୍ଷେତ୍ରରେ ସେ ନିଜ ଲେଖନୀ ଚାଳନା କରିଥାନ୍ତି । ସାହିତ୍ୟ ସର୍ଜନା ଆତ୍ମଜୀବନୀ ଜନମରୁ ମରଣ ଗଳ୍ପ ପୁସ୍ତକ କୁଆ ପାଳଭୂତ (୧୯୮୩) ଚୋର (୨୦୦୧) ଉପନ୍ୟାସ ଫଟୋ ପ୍ରବନ୍ଧ ଅନିୟତ ଅନୁବାଦ ଜଁ ପଲ ସାତ୍ତ୍ର : ଘନିଷ୍ଠତା ଓ ଅନ୍ୟାନ୍ୟ ଗଳ୍ପ ଆଇଜାକ୍ ବାଶେଭିସ ସିଙ୍ଗର : ବୁଦ୍ଦୁ ଗିମ୍ପେଲ ଓ ଅନ୍ୟାନ୍ୟ ଗଳ୍ପ ଗେବ୍ରିଏଲ ଗାର୍ସିଆ ମାର୍କେଜ : ଚିଠି ଆସେନା ଓ ନିରିହୀ ଇରେନ୍ଦିରା ୱିଲିୟମ ସେକ୍ସପିୟର : ରାଜା ଲିୟର୍ ଫ୍ରାଞ୍ଜ୍ କାଫକା : ରୂପାନ୍ତର ସହ-ଅନୁବାଦ ଏହି ପୁସ୍ତକଗୁଡିକ ସେ ପତ୍ନୀ ଲୀଳାବତୀ ମହାପାତ୍ର ଓ ବନ୍ଧୁ ପଲ-ସେଣ୍ଟ ପିୟରଙ୍କ ସହ ମିଶି ଅନୁବାଦ କରିଛନ୍ତି  ।
ଇଣ୍ଡାକାଟେରୋଲ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଅନବ୍ରେଜ ଏକ ବେପାର ନାମ, ହେଉଛି ଏକ ଔଷଧ ଯାହା କ୍ରନିକ ଅବଷ୍ଟ୍ରକ୍ଟିଭ ଫୁସଫୁସ ରୋଗ   ର ଚିକିତ୍ସା ପାଇଁ ବ୍ୟବହୃତ ହୁଏ  । ଦିନକୁ ଥରେ ଶୁଖିଲା ପାଉଡର ଆଘ୍ରାଣ ସାହାଯ୍ୟରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ଛାତି ଯନ୍ତ୍ରଣା ଏବଂ କାଶ ହୋଇପାରେ । ଆଜ୍‌ମା ରୋଗୀଙ୍କୁ ଦେଲେ ଏହା ଯୋଗୁ ମୃତ୍ୟୁ ଆଶଙ୍କା ବଢ଼ିଯାଇପାରେ। ଏହା ଏକ ଦୀର୍ଘ କାର୍ଯ୍ୟକାରୀ ବିଟା-ଆଡ୍ରେନୋସେପ୍ଟର ଆଗୋନିଷ୍ଟ   ଔଷଧ । ୨୦୦୯ ମସିହାରେ ୟୁରୋପରେ ଏବଂ ୨୦୧୧ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇଣ୍ଡାକାଟେରୋଲକୁ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହା ପିଛା ମାସକୁ ପ୍ରାୟ ୩୨ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୬୦ ଡଲାର ଅଟେ ।
ଇଣ୍ଟ୍ରାୟୁଟେରାଇନ ଡିଭାଇସ  (ଆଇୟୁଡି) ଉଇଥ କପର  ଇଂରାଜୀ ଭାଷାରେ   ଅନ୍ୟ ନାମ ଇଣ୍ଟ୍ରାୟୁଟେରାଇନ କଏଲ/ ଏକ ଅନ୍ତଃଜରାୟୁ ଉପକରଣ   ଯେଉଁଥିରେ କପର ବା ତମ୍ବା ଥାଏ । ଏହା ଜନ୍ମ ନିରୋଧ ଓ ୫ଦିନିଆ ଅସୁରକ୍ଷିତ ଯୌନସମ୍ପର୍କ   ନିମନ୍ତେ ଆଶୁ ଜନ୍ମ ନିରୋଧ   ନିମନ୍ତେ ବ୍ୟବ‌ହାର କରାଯାଏ । ଏହା ସର୍ବାଧିକ ଜଳଦାୟକ ଜନ୍ମ ନିରୋଧକ ଯେଉଁଥିରେ ଏକ ବର୍ଷର ଫେଲ ହାର କେବଳ ୦.୭%. ଏହା ଉପକରଣ ଜରାୟୁ ଭିତରେ ପ୍ରାୟ ୩ରୁ ୧୦ ବର୍ଷ ପର୍ଯ୍ୟନ୍ତ ରଖାଯାଇପାରେ । ସବୁ ବୟସର ମହିଳାମାନେ ଏହା ବ୍ୟବ‌ହାର କରିପାରିବେ । ଏହା କାଢ଼ିନେବା ପରେ ଗର୍ଭଧାରଣ କ୍ଷମତା   ଶିଘ୍ର ଫେରିଆସେ । ଏହାର ପ୍ରତିକ୍ରିୟାରେ ଅତ୍ୟଧିକ ଋତୁସ୍ରାବ ସମୟ   , ଯନ୍ତ୍ରଣାଦାୟକ ଋତୁସ୍ରାବ   ହୋଇପାରେ ଓ ଏହି ଉପକରଣ ବାହାରିଆସିପାରେ । ଯୌନ ସଞ୍ଚାରିତ ସଂକ୍ରମଣ   ଥିଲେ ଏହି ଉପକରଣ ଦେବାର ପ୍ରଥମ ୩ ସପ୍ତାହ ମଧ୍ୟରେ ପେଲଭିକ ଇନଫ୍ଲାମେଟରି ଡିଜିଜ   ହେବା ସମ୍ଭାବନା ଥିବାରୁ ଏହି ବିଶେଷ ସୁପାରିସ କରାଯାଏନାହିଁ । ଏହି ଉପକରଣ ଜରାୟୁରେ ଥିବା ସତ୍ତ୍ୱେ ଗର୍ଭଧାରଣ ହେଲେ ଏହା କାଢ଼ିଦିଆଯାଏ । ଏହା ଭର୍ତ୍ତି କଲାବେଳେ କ୍ୱଚିତ ଜରାୟୁ ଛିଦ୍ର   ହୋଇଯାଏ । ଏହା ଏକ ଦୀର୍ଘକାଳୀନ ପ୍ରତ୍ୟାବର୍ତ୍ତନଶୀଳ ଜନ୍ମ ନିରୋଧକ  । ଏହା ଏକ ଶୁକ୍ରାଣୁ ଘାତକ   ହୋଇଥିବା ଯୋଗୁ ଜନ୍ମ ନିରୋଧ ହୁଏ । ସନ ୧୯୭୦ରୁ କପର ଆଇୟୁଡି ଡାକ୍ତରୀ ବ୍ୟବ‌ହାରରେ ସ୍ୱୀକୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହାର ଗୋଟିକର ମୂଲ୍ୟ ୦.୩୭ରୁ ୩.୦୦ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ପ୍ରାୟ ୧୦ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ପ୍ରାୟ ୭୫୦ ଡଲାର । ପୃଥିବୀରେ ପ୍ରାୟ ୧୭୦ ନିୟୁତ ମହିଳା ଏହା ବ୍ୟବ‌ହାର କରୁଛନ୍ତି ।
ଥିଓଟେପା  (ଇଂରାଜୀ ଭାଷାରେ ), ଟେପାଡିନା ବ୍ରାଣ୍ଡ ନାମରେ ବିକ୍ରି ହୁଏ, ହେଉଛି ଏକ ଔଷଧ ଯାହା ମୁଖ୍ୟତଃ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏଥିରେ ମୂତ୍ରାଶୟ କର୍କଟ, ସ୍ତନ କର୍କଟ, ଓଭାରି କର୍କଟ ଏବଂ ଲିମ୍ଫୋମା ଇତ୍ୟାଦି କର୍କଟ ରୋଗ ଅନ୍ତର୍ଭୁକ୍ତ । ତଥାପି ଏହିପରି ବ୍ୟବହାର ସ୍କଟଲାଣ୍ଡରେ ସୁପାରିଶ କରାଯାଏ ନାହିଁ । ଅନ୍ୟାନ୍ୟ ବ୍ୟବହାର ମଧ୍ୟରେ ଆଖି ଡ୍ରପ୍ ଭାବରେ ଟେରିଜିଅମ ରୋଗରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ରକ୍ତ କଣିକା, ଗ୍ରାଫ୍ଟ-ବନାମ-ହୋଷ୍ଟ ରୋଗ, ପରିସ୍ରାରେ ରକ୍ତ ଏବଂ ମ୍ୟୁକୋସା ପ୍ରଦାହ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଧିକ କର୍କଟ ଏବଂ ଆନାଫାଇଲାକ୍‌ସିସ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଆଲକିଲେଟିଙ୍ଗ ଏଜେଣ୍ଟ ଏବଂ ଶୀଘ୍ର ବିଭାଜନ କରୁଥିବା କୋଷଗୁଡିକ ଦେଇ କାର୍ଯ୍ୟକ୍ଷମ ହୁଏ । ୧୯୫୯ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଥିଓଟେପା ଅନୁମୋଦିତ ହୋଇଥିଲା । ଏହା ୨୦୧୦ରେ ୟୁରୋପରେ ଅନୁମୋଦିତ ହୋଇଥିଲା, ଯଦିଓ ଏହା ପୂର୍ବରୁ ଦଶନ୍ଧି ଧରି ବ୍ୟବହୃତ ହୋଇଆସୁଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୧୦୦ ମିଗ୍ରା ପାଇଁ ପ୍ରାୟ ୩୬୦୦ ଡଲାର ।
ଅଭିରାମ ପରମହଂସ  (ଜଗତ୍ ଗୁରୁ ଠାକୁର ଶ୍ରୀ ଶୀ ଅଭିରାମ ପରମହଂସ ଦେବ, ବିନୋରୀ, ଶ୍ରୀ ଠାକୁର, ସତ୍ୟ ନାରାୟଣ ସ୍ୱାମୀ) ଓଡ଼ିଶାରେ ଜନ୍ମିତ ଜଣେ ହିନ୍ଦୁ ଧର୍ମଗୁରୁ  । ଜୀବନୀ ସେ ୧୮ ଜାନୁଆରୀ ୧୯୦୪ ଦିନ ପୁରୀ ଜିଲ୍ଲା ଅନ୍ତର୍ଗତ ଭୋଇପଡ଼ା  (କରମଳା) ଗ୍ରାମରେ ଜନ୍ମ ଗ୍ରହଣ କରିଥିଲେ  । ତାଙ୍କ ଜନ୍ମ ତିଥି ଅନୁସାରେ ତ୍ରିବେଣୀ ଅମାବାସ୍ୟା ଦିନ ହୋଇଥିଲା । ତାଙ୍କ ପିତାଙ୍କର ନାମ ଥିଲା ସତ୍ୟବାଦୀ ପଟ୍ଟନାୟକ ଓ ମାତା ଥିଲେ ରାଧାଦେବୀ । ଏହି ଗାଁ ଦୟା, ଭାର୍ଗବୀ ଓ ଲୁଣା ନଦୀର ତଟଦେଶରେ ଅବସ୍ଥିତ ଓ ସେଠାରେ ଅଭିରାମ ପରମହଂସଙ୍କର ଶାନ୍ତି ଆନନ୍ଦାଶ୍ରମ ଅବସ୍ଥିତ । ଏଗାର ବର୍ଷ ବୟସରେ ବ୍ରହ୍ମଗିରି ନିକଟସ୍ଥ ଖାଣ୍ଡବ ବନରେ ସେ ଧ୍ୟାନ ଅଭ୍ୟାସ କଲେ। ସେଠାରେ ସେ ବନଦୁର୍ଗା, ପୂର୍ଣ୍ଣମାସୀଙ୍କର ଉପାସନା ମଧ୍ୟ କରିଥିଲେ । ୧୯୬୩ ମସିହାରେ ତାଙ୍କର ପରଲୋକ ଘଟିଥିଲା । ଆଧ୍ୟାତ୍ମିକ ଗୁରୁ ଅଭିରାମ ପରମହଂସ ଜଣେ ଆଧ୍ୟାତ୍ମିକ ଗୁରୁ ଭାବରେ ଆଧ୍ୟାତ୍ମିକ ଶିକ୍ଷା ଦେଉଥିଲେ । ସ୍ୱାଧୀନତା ସଂଗ୍ରାମରେ ଯୋଗଦାନ ସେ ଏକମାତ୍ର ଓଡ଼ିଆ ସନ୍ଥ ହିସାବରେ ଭାରତୀୟ ସ୍ୱାଧୀନତା ସଂଗ୍ରାମରେ ଭାଗନେଇଥିଲେ । ସାହିତ୍ୟ କୃତି ପୌରାଣିକ ତାଙ୍କ ରଚିତ ଗଜେନ୍ଦ୍ର ସ୍ତୁତିରେ ଭାଗବତର ଗଜଉଦ୍ଧାରଣ ପ୍ରସଙ୍ଗ ବର୍ଣ୍ଣନା କରିଥିଲେ । ଦେଶଭକ୍ତିମୂଳକ ରଚନା ଅଭିରାମ  କଳି ଭାଗବତ  ନାମକ ଏକ ଗ୍ରନ୍ଥ ରଚନା କରିଥିଲେ । କଟକ ଜିଲ୍ଲାର ଇଚ୍ଛାପୁର ଗ୍ରାମରେ ଥିଲାବେଳେ ସେ ଏହି ପୁସ୍ତକର ପ୍ରଥମ ଛଅଟି ଅଧ୍ୟାୟ ରଚନା କରିଥିଲେ। ଏଥିରେ ଇଂରେଜମାନଙ୍କର ଅତ୍ୟାଚାର ବିରୋଧରେ ସମାଲୋଚନା ବର୍ଣ୍ଣିତ । ଏଇ ଛଅଟି ଅଧ୍ୟାୟ ଶଶି ଭୂଷଣ ରଥଙ୍କଦ୍ୱାରା ପ୍ରକାଶିତ ହୋଇଥିଲା ଓ ତାଙ୍କର ବ୍ରହ୍ମପୁରସ୍ଥ ଆଶା ପ୍ରେସରେ ଛପା ହୋଇଥିଲା। ସ୍ୱାଧୀନତା ସଂଗ୍ରାମ କାଳୀନ ସ୍ଥିତିରେ ଏହା ସାଧାରଣ ଜନମାନସକୁ ପ୍ରଭାବିତ କରିଥିଲା । ଭାରତର ରାଜନୈତିକ ସ୍ଥିତିର ଭବିଷ୍ୟତ ସମ୍ବନ୍ଧରେ ମଧ୍ୟ ସେ ଏଥିରେ ଉଲ୍ଲେଖ କରିଥିଲେ । ମହାତ୍ମା ଗାନ୍ଧୀ, ତତ୍କାଳୀନ ଇଂରେଜ ରାଜା ଜର୍ଜ - ପଞ୍ଚମ ଓ ସତ୍ୟାଗ୍ରହୀମାନଙ୍କର ବକ୍ତବ୍ୟ ଏଥିରେ ସନ୍ନିବେଶିତ ।
ବିନୋଦ କୁମାର ପଶାୟତ ଜଣେ ଭାରତୀୟ ସମ୍ବଲପୁରୀ କବି, ଗୀତିକାର, ନାଟ୍ୟକାର ଓ ପ୍ରାକ୍ତନ ବାରିକ । ସମ୍ବଲପୁରୀ ଲୋକକଳା ଓ ପରମ୍ପରାର ସଂରକ୍ଷଣ ଓ ପ୍ରଚାର ପ୍ରସାର ଦିଗରେ ଜୀବନବ୍ୟାପୀ ସେବା ପାଇଁ ତାଙ୍କୁ ୨୦୨୪ ମସିହାରେ ଭାରତ ସରକାରଙ୍କ ତରଫରୁ ପଦ୍ମଶ୍ରୀ ସମ୍ମାନ ଦିଆଯାଇଥିଲା । ସେ ସମର୍ପଣ, ଆଦିବାସୀ, ପରସ୍ତ୍ରୀ, ଚିନି ଆଦି ଚଳଚ୍ଚିତ୍ର ନିମନ୍ତେ ଗୀତ ରଚନା କରିଛନ୍ତି । ତାଙ୍କ ରଚିତ ଜଣାଶୁଣା ଗୀତଗୁଡ଼ିକ ମଧ୍ୟରେ  "ହାଏ କୃଷ୍ଣ ହାଏ କୃଷ୍ଣ ବଲି ଯାଉ ମୋର ଜୀବନ" ,  "ମା  ଠାନୁ ବଡ଼୍ କିଏ ଅଛେ ", " ଏ ନନୀ ସୁଲୋଚନା ", " ଲବଂଗଲତା ମୋର ଗଜମୁକୁତା ", " ଗଲାରାତି ଝୁମରା ସୁରେ ", " ଲିଟି ଉଡେ ଫୁରୁପୁରୁ ", " ରଥର ଚକା ଚାଲେ ଘିଡ଼ି ଘିଡ଼ି ", " ସରବ ସହେନି ମା ଗୋ ତୁଇ ", " ବୋଇଲେ ରାଧିକା ସୁନଗୋ ଦୁତି " ଆଦି ଅନ୍ୟତମ । ତାଙ୍କ ରଚିତ ବ୍ୟଙ୍ଗ ନାଟକଗୁଡ଼ିକ ହେଲା ତାହାର ବା, ମୁଁ ନାଇଁ ମରେ, ଚୁଟକୁଛୁଟା ଆଦି । ପ୍ରାରମ୍ଭିକ ଜୀବନ ଓ ବୃତ୍ତି ବିନୋଦ କୁମାର ପଶାୟତ ବଲାଙ୍ଗୀର ଜିଲ୍ଲାର ଟିକ୍ରାପଡ଼ାରେ ଜନ୍ମଗ୍ରହଣ କରିଥିଲେ । ତାଙ୍କ ପରିବାରର ଆର୍ଥିକ ଅସ୍ୱଚ୍ଛଳତା ହେତୁ ତାଙ୍କୁ ସ୍କୁଲରେ ପାଠପଢ଼ା ଛାଡ଼ି ତାଙ୍କ ପିତାଙ୍କ ସେଲୁନ୍‌ରେ କାମ କରିବାକୁ ପଡ଼ିଥିଲା । ସେହି ସମୟରେ ସେ ବଲାଙ୍ଗିରର ରାମଜୀ ନାଟକ ପାର୍ଟିରେ ଶିଶୁ ଅଭିନେତା ଭାବେ ଅଭିନୟ କରିବା ଆରମ୍ଭକରିଥିଲେ । ପରେ ସେ ୧୯ ବର୍ଷ ବୟସରେ ସମ୍ବଲପୁର ଯାଇ ସେଠାକାର ବୈଦ୍ୟନାଥ ଛକରେ ନିଜର ଏକ ସେଲୁନ୍ ଆରମ୍ଭ କରିଥିଲେ । ସାହିତ୍ୟ ରଚନା ସମ୍ବଲପୁରରେ ସାହିତ୍ୟିକ ଅରୁଣ ପ୍ରସନ୍ନ ସେଠ ସମ୍ବଲପୁରୀରେ ତାଙ୍କୁ ସାହିତ୍ୟ ରଚନା ପାଇଁ ପ୍ରେରଣା ଦେଇଥିଲେ । ତାଙ୍କ ସେଲୁନ୍‌ରେ ସାହିତ୍ୟିକମାନଙ୍କ ମିଳନ କେନ୍ଦ୍ର ହୋଇଥିଲା । ସମ୍ବଲପୁରୀ ଭାଷାର ଜନକ ନାମରେ ପରିଚିତ ସତ୍ୟ ନାରାୟଣ ବହିଦାର ଥରେ କହିଥିଲେ  "ବିନୋଦ ପଶାୟତଙ୍କ ସେଲୁନ୍ ହେଉଛି ସରସ୍ବତୀଙ୍କ ମନ୍ଦିର"  ।
ଶୈଳବାଳା ମହିଳା ମହାବିଦ୍ୟାଳୟ  ବର୍ତ୍ତମାନ  "ଶୈଳବାଳା ମହିଳା" ସ୍ୱୟଂଶାସିତ ମହାବିଦ୍ୟାଳୟ  କଟକର ମଧୁସୁଦନ ମାର୍ଗରେ ଅବସ୍ଥିତ । ଏହା ଓଡ଼ିଶା ସରକାରଙ୍କ ପରିଚାଳିତ ଏକ ଯୁକ୍ତ ଦୁଇ, ସ୍ନାତ ତଥା ସ୍ନାତକୋତ୍ତର ପାଠ୍ୟକ୍ରମ ଥିବା ଏକ ସାରକାରୀ ମହାବିଦ୍ୟାଳୟ । ଏହା ଓଡ଼ିଶାର ପ୍ରଥମ ସ୍ନାତକ  (ଡିଗ୍ରୀ)ମହିଳା ମହାବିଦ୍ୟାଳୟ  । ଇତିହାସ ବିଶିଷ୍ଟ ସମାଜସେବୀ ତଥା ମଧୁବାବୁଙ୍କ ପାଳିତା କନ୍ୟା ଶୈଳବାଳା ଦାସଙ୍କ ନାମରେ ନାମିତ ଏହି ବିଦ୍ୟାଳୟ ୧୯୪୬ ମସିହାରେ ପ୍ରତିଷ୍ଟିତ । ୧୯୧୩ରେ ଶୈଳବାଳାଙ୍କ ଉଦ୍ୟମରେ ରେଭେନ୍ସା ବାଳିକା ବିଦ୍ୟାଳୟ ପରିସରରେ ଆନ୍ତର୍ମାଧ୍ୟମିକ ଶ୍ରେଣୀର ପାଠପଢ଼ା ଆରମ୍ଭ ହୋଇଥିଲା । ଏଇଠୁ ହିଁ ରାଜ୍ୟର ପ୍ରଥମ ମହିଳା କଲେଜ ଶୈଳବାଳା ମହିଳା ମହାବିଦ୍ୟାଳୟର ଭିତ୍ତିଭୂମି ପଡ଼ିଥିଲା । ଶୈଳବାଳା କଲେଜ ପାଇଁ ନିଜ ବାସଗୃହକୁ ଦାନ କର୍ଦେଇଥିଲେ । ୧୯୪୬ରେ ଏହି ଇଣ୍ଟରମେଡିଏଟ ମହିଳା କଲେଜ ପ୍ରଥମ ଶ୍ରେଣୀ ମାନ୍ୟତା ଲାଭ କରିଥିଲା । ୧୯୫୨ ମସିହା ଅପ୍ରେଲ ୨୮ରେ ଶୈଳବାଳା ମହିଳା କଲେଜର ନୂତନ ଗୃହ ଉଦ୍‌ଘାଟିତ ହେଲା । ମଧୁବାବୁଙ୍କ ସ୍ମୃତିରେ ଏହାର ନାମ  "ମଧୁସୂଦନ ମହିଳା ମହାବିଦ୍ୟାଳୟ"  ରଖିବାକୁ ଶୈଳବାଳା ପ୍ରସ୍ତାବ ଦେଇଥିଲେ। ମାତ୍ର ତତ୍କାଳୀନ ମୁଖ୍ୟମନ୍ତ୍ରୀ ନବକୃଷ୍ଣ ଚୌଧୁରୀ ନାରୀ ଶିକ୍ଷାରେ ଶୈଳବାଳାଙ୍କ ବିଶେଷ ଅବଦାନ ପାଇଁ ଏହାର ନାମ  " ଶୈଳବାଳା ମହିଳା ମହାବିଦ୍ୟାଳୟ"  ରଖିଥିଲେ । ପାଠ୍ୟକ୍ରମ ମହାବିଦ୍ୟାଳୟରେ ଯୁକ୍ତ ଦୁଇ (+୨), ଯୁକ୍ତ ତିନି (+୩) ସହିତ ସ୍ଣାତକୋତ୍ତର ପାଠ୍ୟକ୍ରମର ସୁବିଧା ରହିଛି  । ଯୁକ୍ତ ଦୁଇ ସ୍ତରରେ କଳା, ବିଜ୍ଞାନ ତଥା ବ୍ୟବସାୟିକ  ; ଯୁକ୍ତ ତିନି ସ୍ତରରେ କଳା ଓ ବିଜ୍ଞାନ ଏବଂ ସ୍ନାତକୋତ୍ତର ସ୍ତରରେ ଇତିହାସ, ଗୃହ ବିଜ୍ଞାନ ଓ ସଂସ୍କୃତ ପାଠ୍ୟକ୍ରମର ବ୍ୟବସ୍ଥା ରହିଛି । ଏତଦ୍‌ବ୍ୟତୀତ ମହାବିଦ୍ୟାଳୟରେ ଦୁଇଟି ସ୍ୱ-ବିତ୍ତପୋଷଣ  ପାଠ୍ୟକ୍ରମ ଯଥା; ସୂଚନା ପ୍ରଦ୍ୟୋଦିକୀ  ଏବଂ କମ୍ପ୍ୟୁଟର ବିଜ୍ଞାନ ପାଠ୍ୟକ୍ରମର ବ୍ୟବସ୍ଥା ରହିଛି ।
ଗ୍ରେଗୋରୀ ପାଞ୍ଜି ଅନୁସାରେ ୬ ନଭେମ୍ବର ବର୍ଷର ୩୧୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୧୧ତମ  । ବର୍ଷ ଶେଷ ହେବା ପାଇଁ ଆଉ ୫୫ ଦିନ ବାକି ଅଛି ।
ଡାକାର୍ବାଜିନ  (ଇଂରାଜୀ ଭାଷାରେ ବା ), ଅନ୍ୟ ନାମ ଇମିଡାଜୋଲ କାର୍ବୋକ୍‌ସାମାଇଡ  ଏକ କେମୋଥେରାପି ଔଷଧ   ଯାହା ମେଲାନୋମା ଓ ହଜକିନ୍ସ ଲିମ୍ଫୋମା ରୋଗମାନଙ୍କ ଚିକିତ୍ସାରେ ଦିଆଯାଏ । ହଜକିନ ରୋଗରେ ଏହା ଭିନବ୍ଲାସ୍ଟିନ, ବ୍ଲିଓମାଇସିନ   ଓ ଡୋକ୍‌ସୋରୁବିସିନ   ଔଷଧମାନଙ୍କ ସ‌ହିତ ଦିଆଯାଏ । ଏହା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅରୁଚି, ବାନ୍ତି, ସ୍ୱଳ୍ପ ରକ୍ତ କଣିକା   ଓ ସ୍ୱଳ୍ପ ରକ୍ତାଣୁ ଚକ୍ରିକା   ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ଯକୃତ ସମସ୍ୟା   ଓ ଆଲର୍ଜି ପ୍ରତିକ୍ରିୟା   ହୋଇପାରେ । ଗର୍ଭାବସ୍ଥାରେ ଔଷଧ ଦେଲେ ଶିଶୁର ନିରାପତ୍ତା ବିଷୟ ସ୍ପଷ୍ଟ ଜଣାଯାଇନାହିଁ । ଏହା ଏକ ଆଲକିଲେଟିଙ୍ଗ ଆଣ୍ଟିନିଓପ୍ଲାସ୍ଟିକ ଏଜେଣ୍ଟ   ଓ ପ୍ୟୁରିନ ଆନାଲଗ   ଶ୍ରେଣୀର ଔଷଧ । ଯୁକ୍ତରାଷ୍ଟ୍ର ଆମେରିକାରେ ସନ ୧୯୭୫ରେ ଡାକାର୍ବାଜିନ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୨୦୦ମିଗ୍ରା ଭାଏଲର କ୍ରୟ ମୂଲ୍ୟ ପ୍ରାୟ ୭.୪୫ରୁ ୧୮.୨୪ ଆମେରିକୀୟ ଡଲାର । ଇଂଲଣ୍ଡରେ ଏହି ମାତ୍ରା ଔଷଧର ମୂଲ୍ୟ ପ୍ରାୟ ୭.୫୦ ପାଉଣ୍ଡ ।
କ୍ଲୋରପ୍ରୋପାମାଇଡ,  (ଇଂରାଜୀ ଭାଷାରେ ), ଡାଇବେନିସ୍ ଏହାର ଏକ ବେପାର ନାମ, ହେଉଛି ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏହା ଉପ‌ଯୁକ୍ତ ଖାଦ୍ୟ ଏବଂ ବ୍ୟାୟାମ ସହିତ ବ୍ୟବହୃତ ହୁଏ । ଏହା ଏକ ଦ୍ୱିତୀୟ ଧାଡ଼ି ଚିକିତ୍ସା । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମୁଣ୍ଡ ବୁଲାଇବା, ନିଦ୍ରାହୀନତା, ପେଟରେ ଅସୁବିଧା, ଓଜନ ବୃଦ୍ଧି, ଏବଂ ଅଇ ଲାଗିବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ଶର୍କରା ଏବଂ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ପ୍ରଥମ ପିଢ଼ିରସଲଫୋନିଲୁରିଆ ଏବଂ ଇନସୁଲିନ ନିଷ୍କାସନ ବୃଦ୍ଧି କରି କାର୍ଯ୍ୟକ୍ଷମ ହୁଏ । ୧୯୫୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କ୍ଲୋରପ୍ରୋପାମାଇଡ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ବାଣିଜ୍ୟିକ ବିକ୍ରୟ ବନ୍ଦ ହୋଇଯାଇଛି।
ବୈକୁଣ୍ଠନାଥ ପଟ୍ଟନାୟକ ସବୁଜଗୋଷ୍ଠୀର  (ସବୁଜ ଯୁଗ)ର ଜଣେ କବି ଥିଲେ  । ସେ ୧୯୦୪ ମସିହା ସେପ୍ଟେମ୍ବର ୧୪ ତାରିଖରେ ବଡ଼଼ମ୍ବାର କୃଷିପ୍ରେମୀ, ସ୍ୱାଧୀନଚେତା ସୁମନ୍ତ ପଟ୍ଟନାୟକଙ୍କ ପୁତ୍ରଭାବେ ଜନ୍ମ ଗ୍ରହଣ କରିଥିଲେ। ସେହି ବଡ଼଼ମ୍ବାରେ ରହୁଥିବା ତାଙ୍କ ପିଉସା ଦୀନବନ୍ଧୁ ପଟ୍ଟନାୟକ ନିଃସନ୍ତାନ ଥିବାରୁ ସେ ତାଙ୍କର ପୋଷ୍ୟପୁତ୍ର ଭାବେ ତାଙ୍କ ଗୃହରେ ସାରାଜୀବନ ଅତିବାହିତ କରିଥିଲେ । ଶିକ୍ଷା ତାଙ୍କର ଶିକ୍ଷା ଆରମ୍ଭ ହୋଇଥିଲା ବଡ଼଼ମ୍ବାଗଡ଼ ନିବାସୀ ମାଟିବଂଶର ଅବଧାନଙ୍କ ପାଖରେ। ବାଲ୍ୟଶିକ୍ଷା ଶେଷ କରି ବଡ଼଼ମ୍ବାରେ ନବସ୍ଥାପିତ ନିମ୍ନ ପ୍ରାଥମିକ ବିଦ୍ୟାଳୟରୁ ଶିକ୍ଷାଗ୍ରହଣ କଲାପରେ ସେ କଟକ କଲେଜିଏଟ ବିଦ୍ୟାଳୟରେ ଶିକ୍ଷାଲାଭ କଲେ। ସେ ସମୟର ସ୍ୱାଧୀନତା ଆନ୍ଦୋଳନ ଡ଼ାକରାରେ ସେ କଲେଜିଏଟ ସ୍କୁଲ ପରିତ୍ୟାଗ କରି ସତ୍ୟବାଦୀ ବନ ବିଦ୍ୟାଳୟରେ ଯୋଗଦାନ କରିଥିଲେ। ଏଠାରେ ପଣ୍ଡିତ ଗୋପବନ୍ଧୁ ଦାସ ଓ ପଣ୍ଡିତ ଗୋଦାବରୀଶଙ୍କ ସାହଚର୍ଯ୍ୟ ଓ ବଳିଷ୍ଠ ଶିକ୍ଷାଦାନର ଲାଭ ପାଇଥିଲେ । ଏଠାକାର ଜଳବାୟୁ ତାଙ୍କ ଦେହସୁହା ନ ହେବାରୁ ସେ ଢେଙ୍କାନାଳ ଉଚ୍ଚବିଦ୍ୟାଳୟରେ ନାମ ଲେଖାଇଲେ। ସେଠାରୁ ଶିକ୍ଷା ସମାପନ କରି ସେ ରେଭେନ୍ସା ମହାବିଦ୍ୟାଳୟରେ ନାମ ଲେଖାଇଲେ । ସେଠାରେ ଅଧ୍ୟୟନ କାଳରେ ସେ ସହପାଠୀ ଅନ୍ନଦା ଶଙ୍କର ରାୟ, କାଳିନ୍ଦୀ ଚରଣ ପାଣିଗ୍ରାହୀ, ହରିହର ଓ ଶରତଚନ୍ଦ୍ରଙ୍କ ସହିତ ମିଶି ସେ  ନନସେନ୍ସ କ୍ଲବ  ନାମକ ସବୁଜ ସାହିତ୍ୟ ସମିତି ଗଠନ କରିଥିଲେ ଓ  ଅବକାଶ  ନାମକ ପତ୍ରିକା ଥିଲା ଏହି ସମିତିର ମୁଖପତ୍ର । ସବୁଜଯୁଗର ଏହି ପଞ୍ଚସଖାଙ୍କର ଅବଦାନ ଓଡ଼ିଆ ସାହିତ୍ୟ ପ୍ରତି ଅତୁଳନୀୟ। ୧୯୨୬ରେ ସେ ବି.ଏ. ପରୀକ୍ଷାରେ ଉତ୍ତୀର୍ଣ୍ଣ ହୋଇ କଟକସ୍ଥିତ ପ୍ରଶିକ୍ଷଣ ମହାବିଦ୍ୟାଳୟରେ ଯୋଗଦାନ କରିଥିଲେ। ୧୯୩୧ ମସିହାରେ ସେ କଲିକତା ବିଶ୍ୱବିଦ୍ୟାଳୟରୁ ଓଡ଼ିଆରେ ସ୍ନାତକ କରିଥିଲେ। କର୍ମ ଜୀବନ ଉଚ୍ଚତର ଶିକ୍ଷା ସମାପନ କରି ସାରିବାପରେ ସେ ତତ୍କାଳିନ ବିହାର-ଓଡ଼ିଶା ପ୍ରଦେଶ ଅନ୍ତର୍ଗତ ପୁରୁଲିଆ ସରକାରୀ ବିଦ୍ୟାଳୟ ଓ ପାଟନା କଲେଜିଏଟ ବିଦ୍ୟାଳୟରେ ଶିକ୍ଷକତା କରିଥିଲେ। ଏହାପରେ ସେ ରେଭେନ୍ସା କଲେଜିଏଟ୍ ବିଦ୍ୟାଳୟରେ ଯୋଗ ଦେଇଥିଲେ। କର୍ମମୟ ଜୀବନର ଶେଷ ପର୍ଯ୍ୟାୟରେ ସେ ଥିଲେ ବିଦ୍ୟାଳୟ ପରିଦର୍ଶକ ଓ ପ୍ରୌଢ଼ଶିକ୍ଷା ବିଭାଗର ଉଚ୍ଚ ପଦାଧିକାରୀ । ୧୯୫୯ ମସିହାରେ ସେ ସେବାନିବୃତ୍ତ ହୋଇଥିଲେ । ଶିକ୍ଷକ ଭାବରେ ସେ ଟିଉସନ ପ୍ରଥାକୁ ବିରୋଧ କରୁଥିଲେ । ବ୍ୟବସ୍ଥାସହ ସାଲିସ କରୁନଥିବାରୁ ବଡ଼ ହାକିମଙ୍କ ଦାଉ ସହିବାକୁ ପଡିଥିଲା । ଅବସରକାଳୀନ ଭତ୍ତା ଅଟକି ଯିବାରୁ, ଶେଷଜୀବନରେ ଆର୍ଥିକ ସ୍ଥିତି ଶୋଚନୀୟ ଥିଲା । ପରିବାର ତାଙ୍କର ପତ୍ନୀ ଆଦରମଣି ଦେବୀଥିଲେ ଜଣେ ଭକ୍ତିପ୍ରାଣା ମହିଳା । ତାଙ୍କର ଦଶଟି ସନ୍ତାନ ସନ୍ତତି ଥିଲେ। ତାଙ୍କ ପୁତ୍ରୀ ସୁନନ୍ଦା ପଟ୍ଟନାୟକ ହେଉଛନ୍ତି ଜଣେ ହିନ୍ଦୁସ୍ତାନୀ ଗାୟିକା। ସାହିତ୍ୟ ସର୍ଜନା ସେ ଲେଖିଥିବା ବହି ସବୁ ହେଲା: କବିତା ଉତ୍ତରାୟଣ  (୧୯୬୪) ବିଲ୍ୱମଙ୍ଗଲ  (୧୯୫୩) କାବ୍ୟସଞ୍ଚୟନ  (୧୯୪୩) ଉପେକ୍ଷିତା କାବ୍ୟ ସଂଚୟନ ମୁକ୍ତିପଥେ ନବାବର୍ଷା ସଙ୍ଗୀତ ଅରୁଣଶ୍ରୀ ମୃତ୍ତିକା ଦର୍ଶନ ନାଟକ କାବ୍ୟନ୍ତିକା ପୁରସ୍କାର କେନ୍ଦ୍ର ସାହିତ୍ୟ ଅକାଦେମୀ ପୁରସ୍କାର, ୧୯୬୫ ମୃତ୍ୟୁ ୧୯୭୯ ମସିହା ଜାନୁଆରୀ ୨୬ ତାରିଖରେ ସେ ତାଙ୍କର ବଡ଼଼ମ୍ବାସ୍ଥିତ ବାସଭବନରେ ଶେଷନିଃଶ୍ୱାସ ତ୍ୟାଗ କରିଥିଲେ  । ପରଲୋକ ଦିନ ମଧ୍ୟ ସେ ନେତା ସାବଧାନ ନାମରେ କବିତାଟିଏ ଲେଖିଥିଲେ ।
ଗଙ୍ଗାଧର ବଳ  (୧୦ ଅଗଷ୍ଟ ୧୯୨୭ - ୮ ଫେବୃଆରୀ ୨୦୧୦) ଜଣେ ଓଡ଼ିଆ ପ୍ରାବନ୍ଧିକ ତଥା ସାହିତ୍ୟିକ ଥିଲେ  । ତାଙ୍କର ପୁସ୍ତକ  ରୀତିକାବ୍ୟ ସମ୍ପର୍କରେ  ପାଇଁ ସେ ୧୯୯୩ ମସିହାରେ ପ୍ରବନ୍ଧ ଓ ସମାଲୋଚନା ବର୍ଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରଦ୍ୱାରା ସମ୍ମାନିତ ହୋଇଥିଲେ । ଗଙ୍ଗାଧର ବଳଙ୍କ ନାମରେ  ଉତ୍କଳ ସାହିତ୍ୟ ସମାଜ  ଅନୁଷ୍ଠାନ ପକ୍ଷରୁ ପ୍ରଫେସର ଗଙ୍ଗାଧର ବଳ ସ୍ମୃତି ସମ୍ମାନ ପୁରସ୍କାର ପ୍ରଦାନ କରାଯାଏ । ତାଙ୍କୁ ସ୍ମରଣ କରି ପ୍ରଫେସର ଗଙ୍ଗାଧର ବଳ ସ୍ମୃତି ସନ୍ଧ୍ୟା ଓ ଭାଷା ସାହିତ୍ୟ ସମାରୋହ ମଧ୍ୟ ଅନୁଷ୍ଠିତ ହୁଏ । ୨୦୧୮ ମସିହାରେ ଏହି ପୁରସ୍କାର ଡକ୍ଟର ପୂର୍ଣ୍ଣଚନ୍ଦ୍ର ମିଶ୍ରଙ୍କୁ ପ୍ରଦାନ କରାଯାଇଥିଲା । ବ୍ୟକ୍ତିଗତ ଜୀବନ ଗଙ୍ଗାଧର, ୧୯୨୭ ମସିହା ଅଗଷ୍ଟ ୧୦ ତାରିଖରେ ସୁକିନ୍ଦା ନିକଟସ୍ଥ ଓସ୍ତପାଳ ଜନ୍ମଗ୍ରହଣ କରିଥିଲେ । ପିଲାଦିନରୁ ନିଜ ମା 'ଙ୍କୁ ହରେଇ ସେ ମାମୁଁଘରେ ବଢିଥିଲେ । ପାଠପଢ଼ା ଆରମ୍ଭ କରିଥିଲେ କେନ୍ଦୁଝର ଜିଲ୍ଲାର ଆନନ୍ଦପୁର ଅନ୍ତର୍ଗତ ପୁରୁଣିଆଁ ଗ୍ରାମରେ । ପରେ ସେ କେନ୍ଦୁଝରର ଡି ଏନ ହାଇସ୍କୁଲ ଓ ରେଭେନ୍ସା ମହାବିଦ୍ୟାଳୟରେ ଶିକ୍ଷାଗ୍ରହଣ କରିଥିଲେ । ସେ ଓଡ଼ିଆରେ ସ୍ନାତକୋତ୍ତର ଶିକ୍ଷା ହାସଲ କରିଥିଲେ । ଓଡ଼ିଶା ପ୍ରଶାସନିକ ସେବା ପାଇଁ ତାଙ୍କର ଚୟନ ହୋଇଥିଲେ ମଧ୍ୟା, ସେ ତାଙ୍କୁ ପ୍ରତ୍ୟାଖ୍ୟାନ କରି, ଅଧ୍ୟାପନାକୁ ବୃତ୍ତି ଭାବରେ ଗ୍ରହଣ କରିଥିଲେ । ସେ ପିଲାଦିନରୁ ଶିବାନନ୍ଦ ସରସ୍ୱତୀଙ୍କଦ୍ୱାରା ଅନୁପ୍ରାଣିତ ଥିଲେ ।
କରାଚି, ପାକିସ୍ତାନର ସବୁଠୁ ବଡ଼ ସହର ଓ ସିନ୍ଧୁ ପ୍ରଦେଶର ରାଜଧାନୀ।ଏହା ଆରବ ମହାସାଗର ତଟବର୍ତ୍ତୀ ଅବସ୍ତିତ ଓ ପାକିସ୍ତାନର ସବୁଠୁ ବନ୍ଦର ଅଟେ।
ଲେଖା ଚାଲିଛି... ପରମବୈଷ୍ଣବୀ ଗୋସ୍ୱାମିନୀ ଦେବୀ କିମ୍ବା ତ୍ରିଭୁବନ ମହାଦେବୀ ପ୍ରଥମ ପ୍ରାଚୀନ ଓଡ଼ିଶାରେ ଭୌମ-କର ରାଜବଂଶର ପ୍ରଥମ ମହିଳା ଶାସକ ତଥା ରାଜା ସାନ୍ତିକାରା ପ୍ରଥମଙ୍କର ବିଧବା ଥିଲେ । ସେ ୮୪୩ ଖ୍ରୀଷ୍ଟାବ୍ଦରୁ ୮୪୫ ଖ୍ରୀଷ୍ଟାବ୍ଦ ମଧ୍ୟରେ ତୋସାଳୀ ଏବଂ ଉତ୍କଳର ସିଂହାସନ ଗ୍ରହଣ କରିଥିଲେ । ତାଙ୍କ ଶାସକ ପୁତ୍ର ସୁଭକର ତୃତୀୟଙ୍କର ଅକାଳ ମୃତ୍ୟୁ ପରେ ୮୫୦ ଖ୍ରୀଷ୍ଟାବ୍ଦ ପର୍ଯ୍ୟନ୍ତ ସେ ଶାସନ କରିଥିଲେ । କେତେକ ଐତିହାସିକ ବିଶ୍ୱାସ କରନ୍ତି ଯେ ସେ ହୁଏତ ଖ୍ରୀଷ୍ଟାବ୍ଦ ୮୬୩ ପର୍ଯ୍ୟନ୍ତ ଶାସନ କରିଥଲେ ଏବଂ ତାଙ୍କ ନାତି ସାନ୍ତିକାରା ଦେବ ଦ୍ୱିତୀୟଙ୍କ ପାଇଁ ସିଂହାସନ ଛାଡିଥିଲେ । ସେ ଜଣେ ଅତି ଶକ୍ତିଶାଳୀ ମହିଳା ଶାସକ ଥିଲେ ଏବଂ ଆରବ ଓ ପାର୍ସୀ ଭୂଗୋଳଶାସ୍ତ୍ର ବିଶାରଦ ଇବ୍ନ ଖୋରଦାଦବେହ ଏବଂ ଅନୁସନ୍ଧାନକାରୀ ଅହମ୍ମଦ ଇବ୍ନ ରୁସ୍ତହଙ୍କଦ୍ୱାରା ତାଙ୍କୁ ମହାନ ଶକ୍ତି ଏବଂ ସମ୍ମାନର ଅଧିକାରୀ ଭାବରେ ଉଲ୍ଲେଖ କରାଯାଇଥିଲା । ଯେତେବେଳେ ସେ ଗୁହେଶ୍ୱରପତାକାରେ ସିଂହାସନ ଆରୋହଣ କଲେ, ସେତେବେଳେ ସେ ନିଜକୁ ଦେବୀ କାତ୍ୟାୟିନୀଙ୍କ  (ଦେବୀ ଶକ୍ତିର ଏକ ରୂପ) ସହିତ ତୁଳନା କରିଥିଲେ  । ଏହାର ଉଲ୍ଲେଖ ଢେଙ୍କାନାଳ ଜିଲ୍ଲା ସନନ୍ଦରେ ଉଲ୍ଲେଖ କରାଯାଇଛି । ତାଙ୍କୁ ବଇତାଳ ଦେଉଳ ନିର୍ମାଣର ଶ୍ରେୟ ମଧ୍ୟ ଦିଆଯାଇଛି, ଯାହା ପୁରୁଣା ଭୁବନେଶ୍ୱରରେ ଆଜିପର୍ଯ୍ୟନ୍ତ ଉପସ୍ଥିତ ସବୁଠାରୁ ପୁରୁଣା ଜୀବିତ ମନ୍ଦିର ମଧ୍ୟରୁ ଗୋଟିଏ ଅଟେ ଏବଂ ଖାକରା ଶୈଳୀରେ ନିର୍ମିତ ଓଡ଼ିଶାର କେତେକ ମନ୍ଦିର ମଧ୍ୟରୁ ଗୋଟିଏ ଅଟେ ।
ସକାଳ ଦିନର ପ୍ରଥମ ଭାଗକୁ ବୁଝାଇଥାଏ । ଏହାର ଆରମ୍ଭ ଉଷାରୁ ଆରମ୍ଭ ହୋଇ ଦୁଇପହର ବା ମଧ୍ୟାହ୍ନ ଯାଏଁ ହୋଇଥାଏ । ଯଦିଓ ସୁର୍ଯ୍ୟ ଉଦୟ ହେବାକୁ ସକାଳ ବୋଲି ବିଚାର କରାଯାଇଥାଏ, ଆଜିକାଲି ନିଦରୁ ଉଠିବା ପରର କାଳକୁ ସକାଳ ଭାବରେ ଗ୍ରହଣ କରାଯାଇଥାଏ । ସକାଳ ପରେ ଯଥାକ୍ରମେ ଦୁଇପହର ବା ମଧ୍ୟାହ୍ନ, ଅପରାହ୍ଣ, ସଞ୍ଜ  (ବା ସନ୍ଧ୍ୟା କାଳ) ଓ ରାତି ହୋଇଥାଏ  ।
ଫରଙ୍ଗ, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୩୧ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଦୀନବନ୍ଧୁ ସାହୁ  (୧୦ ଅକ୍ଟୋବର ୧୯୧୦ - ୭ ଅକ୍ଟୋବର ୧୯୮୦) ଜଣେ ଓଡ଼ିଆ ରାଜନୀତିଜ୍ଞ ଏବଂ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଦୀନବନ୍ଧୁ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୪୬ ମସିହାରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭା ନିର୍ବାଚନଙ୍କୁ ସେ କେନ୍ଦ୍ରୀୟ କେନ୍ଦ୍ରାପଡ଼ାରୁ ନିର୍ବାଚିତ ହୋଇଥିଲେ । ଏହାପରେ ଭାରତ ସ୍ୱାଧୀନତ ହେବାପରେ ସେ ୧୯୫୨ ଓ ୧୯୫୭ ମସିହାରେ ଓଡ଼ିଶାରେ ହୋଇଥିବା ନିର୍ବାଚନରେ ସେ କେନ୍ଦ୍ରାପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦୀନବନ୍ଧୁ ସାହୁ ୧୯୧୦ ମସିହାର ଅକ୍ଟୋବର ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୋବେନି ସାହୁ । ଦୀନବନ୍ଧୁଙ୍କର ପେଶାରେ ଜଣେ ଓକିଲ ଥିଲେ । ରାଜନୈତିକ ଜୀବନ ଦୀନବନ୍ଧୁ ସାହୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟକ ଏବଂ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଦୀନବନ୍ଧୁ ସାହୁ ୧୯୮୦ ମସିହାର ଅକ୍ଟୋବର ମାସ ୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୯ ବର୍ଷ ବୟସ ହୋଇଥିଲା ।
ସନାତନ ରଥ  (୨୫ ଜୁଲାଇ ୧୯୩୪ - ୦୯ ଜୁନ ୨୦୨୦) ଜଣେ ଆନ୍ତର୍ଜାତୀକ ଖ୍ୟାତିସମ୍ପର୍ଣ୍ନ ସ୍ନାୟୁରୋଗ ବିଭାଗର ଡାକ୍ତର ଥିଲେ  । ସେ ସମାଜସେବାରେ ଆଜୀବନ ବ୍ରତୀ ଥିଲେ । ଜୀବନୀ ସନାତନ ୧୯୩୪ ମସିହାରେ ଜନ୍ମଗ୍ରହଣ କରିଥିଲେ । ୧୯୫୭ ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରୁ ଏମବିବିଏସ ପାଠ ପଢ଼ିଥିଲେ । ୧୯୬୨ ମସିହାରେ ପାଟଣା ବିଶ୍ୱବିଦ୍ୟାଳୟରୁ ସର୍ଜରୀ ବିଭାଗରେ ଓ ୧୯୬୫ ମସିହାରେ ଭେଲୋର ମେଡିକାଲ୍ କଲେଜରୁ ସ୍ନାୟୁ ସର୍ଜରୀ ବିଭାଗରେ ଏମଡି କରିଥିଲେ । ୧୯୬୫ରୁ ସେ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରେ ସହକାରୀ ପ୍ରଫେସର ଭାବରେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ୧୯୯୧ ମସିହାରେ ସେ ଡିମେଇଟିର ନିର୍ଦ୍ଦେଶକ ପଦରେ ଥାଇ ଅବସର ଗ୍ରହଣ କରିଥିଲେ । ରଥଙ୍କ ଉଦ୍ୟମରେ, ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରେ ପ୍ରଥମ ନ୍ୟୁରୋଲିଜି ବିଭାଗ ଖୋଲିଥିଲା । ଓଡ଼ିଶାକୁ ପ୍ରଥମ ସିଟି ସ୍କାନ ମେସିନ ଆଣିବାରେ ମଧ୍ୟ ତାଙ୍କରି ହାତ ଥିଲା ।
ଷ୍ଟ୍ରେପ୍ଟୋଜୋଟୋସିନ, ଯାହାକୁ ଷ୍ଟ୍ରେପ୍ଟୋଜୋସିନ୍   ମଧ୍ୟ କୁହାଯାଏ, ହେଉଛି ଏକ ଔଷଧ ଯାହା ଅଗ୍ନାଶୟର ଆଇଲେଟ କର୍କଟ, କାରସିନଏଡ ଅର୍ବୁଦ ଏବଂ ଅଗ୍ନାଶୟ ଆଡେନୋକାର୍କିନୋମା ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରର ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ବୃକ୍‌କ ସମସ୍ୟା ଏବଂ ଅସ୍ଥି ମଜ୍ଜା ଦମନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଦ୍ୱନ୍ଦ୍ୱ ଏବଂ ଇଞ୍ଜେକସନ ସ୍ଥାନରେ ଯନ୍ତ୍ରଣା ହୋଇପାରେ  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି ହୋଇପାରେ । ଏହା ଏକ ଆଲକାଇଲେଟିଂ ଏଜେଣ୍ଟ  ୧୯୮୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ର ବ୍ୟବହାର ପାଇଁ ଷ୍ଟ୍ରେପ୍ଟୋଜୋଟୋସିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ 2021 ସୁଦ୍ଧା ୧ ଗ୍ରାମ ପିଛା ପ୍ରାୟ ୫୭୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୭୦ ଡଲାର ଅଟେ  ଏହା ଅନ୍ୟମାନଙ୍କ ମଧ୍ୟରେ ଜାନୋସର ନାମରେ ବିକ୍ରି ହୁଏ ।
ପ୍ରଣତି ମିଶ୍ର  (ଜନ୍ମ : ୧୨ ମଇ ୧୯୭୦) ଜଣେ ଭାରତୀୟ ଧାବିକା  । ୧୯୯୦ ଏସୀୟ କ୍ରୀଡ଼ାର ୪*୪୦୦ମି ରିଲେ ପ୍ରତିଯୋଗିତାରେ ସେ ଭାରତ ପାଇଁ ରୌପ୍ୟପଦକ ଜିତିଥିଲେ । ପ୍ରଣତିଙ୍କ ସହିତ ଏହି ରିଲେ ଦୌଡ଼ରେ ପି.ଟି. ଉଷା, କୁଟ୍ଟୀ ସାରମ୍ମା ଓ ଶାନ୍ତିମଲ ଫିଲିପ୍ସ ଦୌଡ଼ିଥିଲେ । ପ୍ରଣତି ବର୍ତ୍ତମାନ ଭୁବନେଶ୍ୱରରେ ଭାରତୀୟ ଖାଦ୍ୟ ପ୍ରାଧିକରଣ ଅନୁଷ୍ଠାନରେ କାର୍ଯ୍ୟରତ । ଖେଳ ଜୀବନ ପ୍ରଣତି ସ୍କୁଲରେ ପଢ଼ିବାବେଳଠୁ ଦୌଡ଼କୁଦ, କବାଡ଼ି, ଖୋଖୋ ଆଦି ଖେଳ ଖେଳୁଥିଲେ । ଭାରତୀୟ କ୍ରୀଡ଼ା ପ୍ରାଧିକରଣର କଟକ ଶାଖାରେ ସେ ଦୌଡ଼କୁଦ ଖେଳର ବିଧିବଦ୍ଧ କୋଚିଂ ନେବା ଆରମ୍ଭ କରିଥିଲେ । ୧୯୮୫ରୁ ୧୯୮୭ ମଧ୍ୟରେ ରାଜ୍ୟ ସ୍କୁଲ ଆଥଲେଟିକ ମିଟରେ ସେ ଲଗାତାର ୩ ବର୍ଷ ଶ୍ରେଷ୍ଠ ଧାବିକା ବିବେଚିତ ହୋଇଥିଲେ । ୧୯୮୫ରୁ ୧୯୯୦ ମଧ୍ୟରେ ରାଜ୍ୟ ଆଥଲେଟିକ ମିଟରେ ସେ ୧୦୦ମି, ୨୦୦ମି, ୪୦୦ମି ଆଦି ପ୍ରତିଯୋଗିତା ବହୁବାର ଜିତିଥିଲେ । ତାଙ୍କର ବ୍ୟବସାୟିକ ଖେଳୁଆଡ଼ ଜୀବନ ୧୯୮୫ ମସିହାରୁ ଆରମ୍ଭ ହୋଇ ୧୯୯୨ ମସିହା ପର୍ଯ୍ୟନ୍ତ ଚାଲିଥିଲା । ଏହି ସମୟ ଭିତରେ ସେ ଜିତିଥିବା କିଛି ପଦକ : ୧୯୮୫ରେ ଥିରୁଅନନ୍ତପୁରମରେ ଅନୁଷ୍ଠିତ ଜାତୀୟ ସ୍କୁଲ ଆଥଲେଟିକ ମିଟରେ ୨୦୦ମି ପ୍ରତିଯୋଗିତାରେ ରୌପ୍ୟ ୧୯୮୬-୧୯୮୭ ବର୍ଷରେ ଜୁନିୟର ନେସନାଲ ଆଥଲେଟିକ ମିଟର ୨୦୦ମି ଓ ୪୦୦ମି ପ୍ରତିଯୋଗିତାରେ ସ୍ୱର୍ଣ୍ଣପଦକ ୧୯୮୮-୮୯ବର୍ଷରେ ଜୁନିୟର ନେସନାଲ ଆଥଲେଟିକ ମିଟର ୨୦୦ମି,୪୦୦ମି ଓ ୮୦୦ମି ପ୍ରତିଯୋଗିତାରେ ରୌପ୍ୟ ପଦକ ୧୯୮୮-୮୯ବର୍ଷରେ ସିନିୟର ନେସନାଲ ଆଥଲେଟିକ ମିଟର ୪୦୦ମି ପ୍ରତିଯୋଗିତାରେ ସ୍ୱର୍ଣ୍ଣ ଓ ୨୦୦ମି ପ୍ରତିଯୋଗିତାରେ ରୌପ୍ୟ ପଦକ ୧୯୮୯-୯୦ବର୍ଷରେ ସିନିୟର ନେସନାଲ ଆଥଲେଟିକ ମିଟର ୪୦୦ମି ପ୍ରତିଯୋଗିତାରେ ସ୍ୱର୍ଣ୍ଣ ଓ ୨୦୦ମି ପ୍ରତିଯୋଗିତାରେ ରୌପ୍ୟ ପଦକ ୧୯୮୭-୮୮ବର୍ଷରେ ଚେନ୍ନାଇରେ ଆଥଲେଟିକ ପରମିଟ ମିଟରେ ୪*୪୦୦ ରିଲେ ପ୍ରତିଯୋଗିତାରେ ସ୍ୱର୍ଣ୍ଣ ପଦକ ୧୯୮୮-୮୯ବର୍ଷରେ ଆଥଲେଟିକ ପରମିଟ ମିଟରେ ୪*୪୦୦ ରିଲେ ଓ ୪୦୦ମି ପ୍ରତିଯୋଗିତାରେ ରୌପ୍ୟ ପଦକ ୧୯୯୦ ବିଜିଂ ଏସୀୟ କ୍ରୀଡ଼ାରେ ୪*୪୦୦ ରିଲେ ସ୍ପର୍ଦ୍ଧାରେ ପି.ଟି. ଉଷା, କୁଟ୍ଟୀ ସାରମ୍ମା ଓ ଶାନ୍ତିମଲ ଫିଲିପ୍ସଙ୍କ ସହିତ ରୌପ୍ୟ ପଦକ । ସେମାଙ୍କର ଟାଇମିଂ ଥିଲା ୩:୩୮.୪୫ ବ୍ୟକ୍ତିଗତ ଜୀବନ ପ୍ରଣତି, ବଲାଙ୍ଗୀରରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଲମ୍ବୋଦର ମିଶ୍ର ଓ ମାତାଙ୍କ ନାମ କୁମୁଦିନୀ ମିଶ୍ର । ୪ ଭାଇ ଓ ୩ ଭଉଣୀଙ୍କ ମଧ୍ୟରେ ପ୍ରଣତିଙ୍କ ସ୍ଥାନ ଥିଲା ପଞ୍ଚମ । ୩ ଭଉଣୀ ସମସ୍ତେ ଖେଳାଳି । ସେ ସରକାରୀ ହାଇସ୍କୁଲ ବଲାଙ୍ଗୀର ଓ ରାଜେନ୍ଦ୍ର କଲେଜ, ବଲାଙ୍ଗୀରରେ ପାଠ ପଢ଼ିଥିଲେ । ପ୍ରଣତି ୧୯୯୯ ମସିହାରେ ସଚ୍ଚିକାନ୍ତ ପତିଙ୍କୁ ବିବାହ କରିଥିଲେ । ସଚ୍ଚିକାନ୍ତ ଭାରତୀୟ ଷ୍ଟେଟବ୍ୟାଙ୍କରେ କାମ କରନ୍ତି । ସେମାନଙ୍କର ଗୋଟିଏ ପୁଅ ଅଛି । ପ୍ରଣତି ବର୍ତ୍ତମାନ ସପରିବାର ଭୁବନେଶରରେ ବାସ କରନ୍ତି ।
ଦୀପକ ମିଶ୍ର  (୭ ନଭେମ୍ବର ୧୯୩୮ - ୩୦ ଜାନୁଆରୀ ୨୦୦୮) ଜଣେ ଓଡ଼ିଆ କବି, ସାମ୍ବାଦିକ ଓ ଅଧ୍ୟାପକ ଥିଲେ  । ତାଙ୍କର ବହୁ କବିତା ପୁସ୍ତକ ଓ ବିଭିନ୍ନ ପତ୍ରପତ୍ରିକାରେ ପ୍ରକାଶ ପାଇସାରିଛି । ପ୍ରବନ୍ଧ ଓ ଅନୁବାଦ ସାହିତ୍ୟ କ୍ଷେତ୍ରରେ ମଧ୍ୟ ତାଙ୍କର ଅବଦାନ ରହିଛି । ଜୀବନୀ ଦୀପକ ମିଶ୍ର, ୧୯୩୮ ମସିହାରେ କେନ୍ଦ୍ରାପଡ଼ା ଜିଲ୍ଲାର କମାରଖଣ୍ଡିଠାରେ ଜନ୍ମଗ୍ରହଣ କରିଥିଲେ । ପିତା ବ୍ରଜ କୁମାର ମିଶ୍ର ଥିଲେ ପଣ୍ଡିତ ଓ ଜମିଦାର । ଦୀପକ ପ୍ରାଥମିକ ଶ୍ରେଣୀରେ ପଢୁଥିବାବେଳେ ତାଙ୍କ ପିତାଙ୍କର ମୃତ୍ୟୁ ହୋଇଥିଲା । ଖୁବ ଅଳ୍ପ ବୟସରୁ କବିତା ଲେଖିବା ଆରମ୍ଭ କରିଥିଲେ ଓ ତାହା ନିୟମିତ ଭାବରେ ବିଭିନ୍ନ ପତ୍ରପତ୍ରିକାରେ ପ୍ରକାଶିତ ହେଉଥିଲା । କଟକରେ ମହାବିଦ୍ୟାଳୟରେ ପଢୁଥିବା ସମୟରେ, ସେ ଜଙ୍ଗଲ ବିଭାଗରେ କିରାଣୀ ଚାକିରି କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ଆହ୍ଲାବାଦ ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକୋତ୍ତର ପାଠ୍ୟକ୍ରମ ସମାପ୍ତ କରିସାରି, ଓଡ଼ିଶା ଫେରିଥିଲେ । ବିଜୁ ପଟ୍ଟନାୟକ କେନ୍ଦ୍ରାପଡ଼ାରୁ କଳିଙ୍ଗ ନାମକ ଦୈନିକ ଖବରକାଗଜ ପ୍ରକାଶନ ଆରମ୍ଭ କରିବାରୁ, ଦୀପକ ମିଶ୍ର ସେହି ଖବର କାଗଜର ସମ୍ପାଦକ ମଣ୍ଡଳୀରେ ଯୋଗଦାନ କରିଥିଲେ । ବାମପନ୍ଥୀ କବି ମନମୋହନ ମିଶ୍ର ଏହି ଖବର କାଗଜରେ ସମ୍ପାଦନା ଦାୟିତ୍ୱରେ ଥିଲେ । ଭାନୁଜୀ ରାଓ, ଜ୍ଞାନୀନ୍ଦ୍ର ବର୍ମା ଓ କୃଷ୍ଣ ଚନ୍ଦ୍ର ମହାନ୍ତି ସେଠାରେ ତାଙ୍କ ସହକର୍ମୀ ଥିଲେ । ପରବର୍ତ୍ତୀ ସମୟରେ ସୁରେନ୍ଦ୍ର ମହାନ୍ତି, ସେହି ଖବରକାଗଜର ସମ୍ପାଦକ ନିଯୁକ୍ତ ହେବାରୁ, ସେ ସୁରେନ୍ଦ୍ର ମହାନ୍ତିଙ୍କ ସହିତ କାମ କରିବାର ସୁଯୋଗ ମଧ୍ୟ ଲାଭ କରିଥିଲେ । ବର୍ଷକ ପରେ  "କଳିଙ୍ଗ"  ଛାଡି, ସେ କେନ୍ଦ୍ରାପଡ଼ା ମହାବିଦ୍ୟାଳୟରେ ଅଧ୍ୟାପକ ଭାବରେ ନିଜର ବୃତ୍ତି ଆରମ୍ଭ କରିଥିଲେ । ୧୯୯୮ ମସିହାରେ ସେବାନିବୃତ ହେବା ପର୍ଯ୍ୟନ୍ତ ସେହି ଅନୁଷ୍ଠାନରେ ଅଧ୍ୟାପନା କରିଥିଲେ । ୨୦୦୮ରେ ତାଙ୍କ ଦେହାନ୍ତ ହେବାବେଳକୁ ସେ ଓଡ଼ିଶା ସାହିତ୍ୟ ଏକାଡେମୀର ସଭାପତି ଭାବରେ କାର୍ଯ୍ୟ କରୁଥିଲେ । ଏହା ଥିଲା ତାଙ୍କର ଦ୍ୱିତୀୟ କାର୍ଯ୍ୟକାଳ ।
କେହି ଜଣେ ଭଲ ଲାଗେରେ ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟି ପ୍ରଯୋଜନା କରିଥିଲେ ପ୍ରଦ୍ୟୁମ୍ନ ଲେଙ୍କା, କୁଶରଞ୍ଜନ ପଟ୍ଟନାୟକ, କେଦାର ରାଉତ, ବୁଦ୍ଧଦେବ ସାହୁ । ବିଜୟ ମଲ୍ଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । କେ. ମୂରଲୀ କ୍ରୀଷ୍ଣା ଏହି କଥାଚିତ୍ରଟର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ବର୍ଷା ପ୍ରିୟଦର୍ଶିନୀ । କୁନା ତ୍ରିପାଠୀ, ପ୍ରଦ୍ୟୁମ୍ନ ଲେଙ୍କା, ନମ୍ରତା ଦାସ, ସୁକାନ୍ତ ରଥ, ସଲିଲ ମିତ୍ର, ମଧୁମିତା, ବିଦୁସ୍ମିତା, ପୃଥିରାଜ ନାୟକ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ବର୍ଷା ପ୍ରିୟଦର୍ଶିନୀ କୁନା ତ୍ରିପାଠୀ ପ୍ରଦ୍ୟୁମ୍ନ ଲେଙ୍କା ନମ୍ରତା ଦାସ ସଲିଲ ମିତ୍ର ସୁକାନ୍ତ ରଥ ମଧୁମିତା ମହାନ୍ତି ବିଦୁସ୍ମିତା ପୃଥିରାଜ ନାୟକ ସୁକାନ୍ତ ରଥ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ଅରୁଣ ମନ୍ତ୍ରୀ ଏବଂ ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । କ୍ରିଷ୍ଣା ବେଉରା, କୁନାଲ ଗଞ୍ଜାୱାଲା, ପାମେଲା ଜୈନ, ଅମିତ କୁମାର, ଇରା ମହାନ୍ତି, ସୋନୁ ନିଗମ, ବାବା ସେହଗଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ତୋ ବିନା କିଛି ମୁଁ ଚାହେଁନା, ୨୦୧୯ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜାଗି ମଙ୍ଗତ ପଣ୍ଡା, ଯାହାକି ତରଙ୍ଗ ସିନେ ପ୍ରଡକ୍ସନରେ ନିର୍ମାଣ କରାଯାଇଥିଲା । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ରାଜେଶ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ରାକେଶ ଦେଓ, ମନସ୍ୱିନୀ ପତି ଓ ଅଶୋକ ଦାସ ଭଳି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୧୯ ମସିହାର ଜୁନ ୧୬ ତାରିଖରେ ତରଙ୍ଗ ଟିଭିରେ ମୁକ୍ତିଲାଭ କରିଥିଲା । ଅଭିନୟ ରାକେଶ ଦେଓ ମନସ୍ୱିନୀ ପତି ଅଶୋକ ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସଧାଂଶୁ ହିମାଂଶ । ଗୀତିକାର ଶରଣାରବିନ୍ଦ ଓଝା ଏହି କଥାଚିତ୍ରଟିର ଗୀତ ରଚନା କରିଥିଲେ । ଶଶୀକାନ୍ତ ନାୟକ, ଦୀପ୍ତିରେଖା ପାଢ଼ୀ, ହ୍ୟୁମାନ ସାଗର, ମାହେଶ୍ୱରୀ ପ୍ରଧାନ, ଶଶାଙ୍କ ଶେଖର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଅଏଡ଼ା ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୯୨ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ମହମ୍ମଦ ମହସୀନଙ୍କ ନିର୍ଦ୍ଦେଶନାରେ ନିର୍ମିତ, ବ୍ରଜରାଜ ମୁଭିଜ୍ର ଓଡ଼ିଆ କଥାଚିତ୍ର ମନ ରହିଗଲା ତୁମରି ଠାରେ ୧୯୯୯ ମସିହାରେ ମୁକ୍ତିଲାଭ କରିଥିଲା । ବସନ୍ତ ନାୟକ ଏହି କଥାଚିତ୍ରଟିର ପ୍ରଯୋଜନା କରିଥିଲେ ।
ଥିଆମିନ ଅଭାବ   ଏକ ଡାକ୍ତରୀ ସମସ୍ୟା ଯେଉଁଥିରେ କମ୍ ପରିମାଣର ଥିଆମିନ ବା ଜୀବସାର କ ଖାଦ୍ୟ ଖାଇବାକୁ ମିଳେ । ଏହା ସାଂଘାତିକ ଧରଣର ହେଲେ ବେରିବେରି କୁହାଯାଏ । ବୟଃପ୍ରାପ୍ତ ଲୋକଙ୍କର ୨ ପ୍ରକାର ଅଭାବ ଦେଖାଯାଏ ଯଥା:- ଆର୍ଦ୍ର ବେରିବେରି ଓ ଶୁଷ୍କ ବେରିବେରି । ଆର୍ଦ୍ର ବେରିବେରି ରୋଗରେ ହୃତ୍‌ପିଣ୍ଡ ରକ୍ତନଳୀ ମଣ୍ଡଳ   ପ୍ରଭାବିତ ହେବା ଫଳରେ ଦୃତ ହୃଦ୍‌ଗତି, ଅଣନିଶ୍ୱାସୀ ଓ ପାଦଫୁଲା ହୁଏ । ଶୁଷ୍କ ବେରିବେରି ରୋଗରେ ସ୍ନାୟୁ ମଣ୍ଡଳ ପ୍ରଭାବିତ ହେବା ଫଳରେ ପେରିଫେରାଲ ନିଉରୋପାଥି ହୋଇ କାଲୁଆ ଅନୁଭବ  , ମାନସିକ ଦ୍ୱନ୍ଦ୍ୱ, ଗୋଡ଼ ଚାଳନାରେ ସମସ୍ୟା, ଯନ୍ତ୍ରଣା ହୁଏ । ଅନ୍ୟ ଏକ ପ୍ରକାର ଅଭାବରେ ଅରୁଚି ଓ କୋଷ୍ଠକାଠିନ୍ୟ ହୁଏ । ଶିଶୁମାନଙ୍କର ଆକ୍ୟୁଟ ବେରିବେରି ହୋଇ ଅରୁଚି, ବାନ୍ତି, ଲାକ୍ଟିକଏସିଡୋସିସ  , ହୃଦ୍‌ଗତି ହାର ପରିବର୍ତ୍ତନ ଓ ବଡ଼ ହୃତ୍‌ପିଣ୍ଡ ହୋଇଯାଏ । ଅଧିକାଂଶ ଲୋକ ଧଳା ଭାତ   ଖାଇବା ଯୋଗୁ, ମଦ୍ୟାତ୍ୟୟ, ଡାଏଲିସିସ  , କ୍ରନିକ ତରଳ ଝାଡ଼ା, ଅଧିକ ଡାଇୟୁରେଟିକ   ବ୍ୟବ‌ହାର ଯୋଗୁ ଏହି ରୋଗ ସଙ୍କଟ ସୃଷ୍ଟି ହୁଏ । କ୍ୱଚିତ ଜେନେଟିକ   ରୋଗ ଥିଲେ ଖାଦ୍ୟରେ ଥିବା ଥିଆମିନ ଅବଶୋଷଣ ହୋଇନପାରିବାରୁ ଏହି ରୋଗ ହୁଏ । ଶୁଷ୍କ ବେରିବେରିରେ କେର୍ନିକ ଏନସେଫାଲୋପାଥି   ଓ କୋର୍ସାକୋଫ ସିଣ୍ଡ୍ରୋମ   ରୋଗ ମଧ୍ୟ ହୋଇପାରେ । ଲକ୍ଷଣ, ପରିସ୍ରାରେ ସ୍ୱଳ୍ପ ପରିମାଣ ଥିଆମିନ, ଅଧିକ ରକ୍ତ ଲାକ୍ଟିକ ଏସିଡ   ଓ ଚିକିତ୍ସାରେ ଉନ୍ନତି ଦେଖାଦେଲେ ରୋଗ ନିର୍ଣ୍ଣୟ ହୁଏ । ପାଟିରେ ବା ଇଞ୍ଜେକସନ ଆକାରରେ ଥିଆମିନ ପରିପୂରକ   ଦେଇ ଏହାର ଚିକିତ୍ସା କରାଯାଏ । ପ୍ରାୟ ୨ ସପ୍ତାହ ମଧ୍ୟରେ ରୋଗ ଉପଶମ ହୋଇଯାଅଏ । ଖାଦ୍ୟ ପୁଷ୍ଟିକରଣ   ପଦ୍ଧତିରେ ଏହି ରୋଗ ପ୍ରତିଷେଧ କରିହୁଏ । ଯୁକ୍ତରାଷ୍ଟ୍ର ଆମେରିକାରେ ଥିଆମିନ ଅଭାବ କ୍ୱଚିତ ଦେଖାଯାଏ । ସାଧାରଣତଃ ଏହା ସବ-ସାହାରା ଆଫ୍ରିକାରେ  ଦେଖାଯାଏ । ରିଫ୍ୟୁଜି କ୍ୟାମ୍ପରେ   ଏହି ରୋଗର ମଡ଼କ ଦେଖାଯାଏ । ହଜାର ହଜାର ବର୍ଷ ଧରି ଏସିଆରେ ଏହି ରୋଗ ହେଉଥିବାର ବର୍ଣ୍ଣନା ଦେଖିବାକୁ ମିଳେ ଓ ୧୮୦୦ ଶତାବ୍ଦୀର ଶେଷ ଭାଗରେ ଚାଉଳକୁ ଅଧିକ ଶୁଭ୍ର କରିବାକୁ ପ୍ରସେସିଙ୍ଗ କରିବାରୁ ଏ ରୋଗ ଅଧିକ ହୋଇଥିଲା ।
ସିଂହାରୀ ଶ୍ୟାମସୁନ୍ଦର କର ଜଣେ ଓଡ଼ିଶୀ ସଙ୍ଗୀତଜ୍ଞ, ବିଶିଷ୍ଟ ଓଡ଼ିଶୀ କଣ୍ଠଶିଳ୍ପୀ, ଗୁରୁ ଓ ମର୍ଦ୍ଦଳ ବାଦକ ଥିଲେ । ପୁରୀର ପରମ୍ପରାନୁସାରେ ଶାସ୍ତ୍ରୀୟ ପଦ୍ଧତିରେ ମର୍ଦ୍ଦଳ ବାଦନ କରି ଏହାକୁ ଓଡ଼ିଶୀ ସଙ୍ଗୀତର ମୌଳିକ ବାଦ୍ୟଯନ୍ତ୍ର ଭାବେ ପ୍ରଚଳିତ କରାଇପାରିଥିଲେ । ସେ ଶ୍ରୀମନ୍ଦିରରେ ସିଂହାରୀ ସେବା କରୁଥିବାରୁ ସିଂହାରୀ ଶ୍ୟାମସୁନ୍ଦର କର ନାମରେ ସେ ବେଶୀ ପରିଚିତ ଥିଲେ । ଓଡ଼ିଶୀ ସଙ୍ଗୀତର ପୁନରୁଦ୍ଧାର ତଥା ପ୍ରଚାର ପ୍ରସାର କ୍ଷେତ୍ରରେ ସିଂହାରୀ ଶ୍ୟାମସୁନ୍ଦରଙ୍କର ଅବଦାନ ଆଦ୍ୟଗଣ୍ୟ ଥିବାରୁ ତାଙ୍କୁ ଓଡ଼ିଶୀ ସଙ୍ଗୀତର ଆଦିଗୁରୁ ଭାବେ ଜଣାଯାଏ । ଜୀବନୀ ଶ୍ୟାମସୁନ୍ଦର, ପୁରୀର ମଣିକର୍ଣ୍ଣିକା ସାହିରେ ଜନ୍ମଗ୍ରହଣ କରିଥିଲେ । ପିଲାଦିନରୁ ତାଙ୍କର ସଙ୍ଗୀତ ପ୍ରତି ଆକର୍ଷଣ ରହିଥିଲା । ପିତାମାତାଙ୍କ ମନାକରିବା ସତ୍ତ୍ୱେ ସେ ରାତି ଅନିଦ୍ରା ହୋଇ ସୁଆଙ୍ଗ, ଲୀଳା ଆଦି ଦେଖୁଥିଲେ । କମ ବୟସରୁ ତାଙ୍କର ପିତାଙ୍କର ଦେହାନ୍ତ ହୋଇଯାଇଥିଲା । ସଂସ୍କୃତ ଟୋଲରେ ସେ ପାଠ ପଢ଼ିଥିଲେ । ଜଗନ୍ନାଥ ପ୍ରତିହାରୀ, ହରିହର ରାୟଗୁରୁ ଓ ଚିନ୍ତାମଣି ମିଶ୍ର ଆଦି ଗୁରୁଙ୍କଠାରୁ ସେ ଓଡ଼ିଶୀ ସଙ୍ଗୀତ ଓ ମର୍ଦ୍ଦଳ ବାଦନ ଶିକ୍ଷାଲାଭ କରିଥିଲେ । ପୁରୀର କାଳିକାକୋଟ ଥିଲା ତାଙ୍କର ସଙ୍ଗୀତ ସାଧନା କେନ୍ଦ୍ର । ସେ ଆକାଶବାଣୀ କଟକ କେନ୍ଦ୍ରର ନିୟମିତ କଣ୍ଠଶିଳ୍ପୀ ଥିଲେ ଓ କଟକ କେନ୍ଦ୍ର ସ୍ଥାପନ ହେବା ଆଗରୁ ଆକାଶବାଣୀ କଲିକତା କେନ୍ଦ୍ରରେ ସଙ୍ଗୀତ ପରିବେଷଣ କରୁଥିଲେ । ୧୯୫୪ମସିହାରେ ଦିଲ୍ଲୀର ଲାଲ କିଲ୍ଲାଠାରେ ଏକ ସଙ୍ଗୀତ ସମ୍ମିଳନୀରେ ଯୋଗ ଦେଇ ଓଡ଼ିଶୀ ସଙ୍ଗୀତ ଓ ମର୍ଦ୍ଦଳ ବାଦନ ପରିବେଷଣ କରିଥିଲେ । ନିଜ ଘରେ ସେ  "ଶ୍ୟାମସୁନ୍ଦର ସଙ୍ଗୀତ ମହାବିଦ୍ୟାଳୟ"  ପ୍ରତିଷ୍ଠା କରି, ସଙ୍ଗୀତ ଶିକ୍ଷାଦାନ କରୁଥିଲେ । ତାଙ୍କର ଶିଷ୍ୟମାନଙ୍କ ମଧ୍ୟରେ ନୃସିଂହନାଥ ଖୁଣ୍ଟିଆ, ମାର୍କଣ୍ଡେୟ ମହାପାତ୍ର, କାଶୀନାଥ ପୂଜାପଣ୍ଡା, ଲୋକନାଥ ପାଳ, ଲୋକନାଥ ରଥ, ପଶ୍ଚିମେଶ୍ୱର ଜେନା, ଅଖିଳ କୁମାର ଲେଙ୍କା, ଶ୍ୟାମାମଣି ପଟ୍ଟନାୟକ ଓ ଗୋପାଳ ଚନ୍ଦ୍ର ପଣ୍ଡା ଅନ୍ୟତମ । ଓଡ଼ିଶାର ପ୍ରାୟ ସମସ୍ତ ମର୍ଦ୍ଦଳ ଗୁରୁ ସିଂହାରୀଙ୍କ ଶିଷ୍ୟ ଓ ଅଭିନୟ କ୍ଷେତ୍ରରେ ମଧ୍ୟ ତାଙ୍କର ଅନନ୍ୟ ଦକ୍ଷତା ଥିଲା । ସେ ଅନେକ ଓଡ଼ିଶୀ ନୃତ୍ୟଶିଳ୍ପୀଙ୍କୁ ମଧ୍ୟ ନୃତ୍ୟାଭିନୟରେ ଶିକ୍ଷା ପ୍ରଦାନ କରିଛନ୍ତି । ୧୯୭୫ ମସିହା ମାର୍ଚ୍ଚ ୧୬ତାରିଖରେ ଶ୍ୟାମସୁନ୍ଦର କର ଇହଲୀଳା ସମ୍ବରଣ କରିଥିଲେ । ଗାୟକୀ ସିଂହାରୀ ଶ୍ୟାମସୁନ୍ଦର କର ପୁରୀରେ ଜନ୍ମିତ ହୋଇଥିବାରୁ ତାଙ୍କ ଗାୟନ ଶୈଳୀରେ ପୁରୀର ଗଭୀର ଛାପ ରହିଛି । ଅଧୁନା ୟୁଟ୍ୟୁବରେ ତାଙ୍କର ତିନିଗୋଟି ସଙ୍ଗୀତ ଗ୍ରାମୋଫୋନରୁ ଉଦ୍ଧାର କରାଯାଇ ଛଡ଼ାଯାଇଛି । ସେଗୁଡ଼ିକ ହେଲା ଦୀନବାନ୍ଧବ ଦଇତାରୀ (ଜଣାଣ) ଓ କବିସୂର୍ଯ୍ୟ ବଳଦେବ ରଥଙ୍କ କିଶୋରୀ ଚମ୍ପୂରୁ ଦୁଇଗୋଟି ଗୀତ - ଛଳବାହିନୀଶ ହେ (ଛ ଗୀତ) ଓ କ୍ଷମାନୁକମ୍ପାଧର ହେ କ୍ଷ ଗୀତ  ।
ପର୍ଯ୍ୟାୟ ସାରଣୀର ଭିଡ଼ିଓ ହେଉଛି ୟୁ-ଟ୍ୟୁବରେ ଥିବା ଧାରାବାହିକ ଭିଡ଼ିଓ ଯାହାକି  'ବିବିସି' ର ପୂର୍ବତନ ସାମ୍ବାଦିକ , ଓ ଅନ୍ୟମାନଙ୍କଦ୍ୱାରା ପ୍ରକାଶିତ ହୋଇଥିଲା ।
ମିସୋପ୍ରୋସ୍ଟଲ, ବିକ୍ରୟ ନାମ ସାଇଟୋଟେକ, ଗୋଟିଏ ଔଷଧ ଯାହା ପ୍ରସବ ପ୍ରାରମ୍ଭ, ଗର୍ଭପାତ, ଦୁର୍ବଳ ଜରାୟୁ ସଙ୍କୋଚନ ଜନିତ ପ୍ରସବୋତ୍ତର ରକ୍ତସ୍ରାବ ନିମନ୍ତେ ଓ ପେପ୍‌ଟିକ ଅଲସରର ଚିକିତ୍ସା ତ‌ଥା ପ୍ରତିଷେଧ ନିମନ୍ତେ ଦିଆଯାଏ । ଗର୍ଭପାତ ନିମନ୍ତେ ଏହା ସ‌ହିତ ମିଫେପ୍ରିସ୍ଟୋନ ବା ମେଥୋଟ୍ରେକ୍‌ସେଟ ଦିଆଯାଏ ।ଏହାକୁ ଏକ‌କ ଭାବରେ ଦେଲେ ୬୬%ରୁ ୯୦% ଫଳପ୍ରଦ ହୁଏ । ଏହା ପାଟିରେ, ଜିଭ ତଳେ ଓ ଯୋନୀ ମଧ୍ୟରେ ଦିଆଯାଇପାରେ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ତରଳ ଝାଡ଼ା ଓ ପେଟ ଯନ୍ତ୍ରଣା ଉଲ୍ଲେଖନୀୟ । ଏହାକୁ ଗର୍ଭାବସ୍ଥା ଶ୍ରେଣୀ ରଖାଯାଇଛି କାରଣ ଗର୍ଭାବସ୍ଥାରେ ଏହା ଦେଲେ ଶିଶୁର ଅସୁବିଧା ହେବା ଜଣାଯାଇଛି । ଜରାୟୁ ମଧ୍ୟ ଫାଟିଯାଇପାରେ । ଏହା ଏକ ପ୍ରୋସ୍ଟାଗ୍ଲାଣ୍ଡିନ ଆନାଲଗ ବିଶେଷତଃ ଏକ କୃତ୍ରିମ ପ୍ରୋସ୍ଟାଗ୍ଲାଣ୍ଡିନ ଇ୧  ( 1). ମିସୋପ୍ରୋସ୍ଟଲ ସନ ୧୯୭୩ରେ ପ୍ରସ୍ତୁତ କରାଯାଇଥିଲା  । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଡୋଜ ପିଛା ଏହାର ହୋଲସେଲ ମୂଲ୍ୟ ୦.୩୬ରୁ ୨.୦୦ ଆମେରିକୀୟ ଡଲାର । ପାକସ୍ଥଳୀ ଘାଆ ରୋଗ ଥିଲେ ଯୁକ୍ତରାଷ୍ଟ୍ର ଆମେରିକାରେ ଗୋଟିଏ ମାସ ଔଷଧ ଯୋଗାଣର ମୂଲ୍ୟ ୧୦୦ରୁ ୨୦୦ ଡଲାର ।
ଖଗେଶ୍ୱର ମହାପାତ୍ର  (୨୭ ନଭେମ୍ବର ୧୯୩୩ - ୧୯ ଜୁଲାଇ ୨୦୧୭), ଜଣେ ଓଡ଼ିଆ ସାହିତ୍ୟିକ, ସମାଲୋଚକ, ଭାଷାତତ୍ତ୍ୱବିତ ଏବଂ ଆଦିବାସୀ ସଂସ୍କୃତିର ଗବେଷକ ଥିଲେ  । ପ୍ରବନ୍ଧ ଓ ସମାଲୋଚନା କ୍ଷେତ୍ରରେ ସେ ଓଡ଼ିଶା ସାହିତ୍ୟ ଏକାଡେମୀଦ୍ୱାରା ପୁରସ୍କୃତ ହୋଇଥିଲେ । ଜୀବନୀ ଖଗେଶ୍ୱର ୧୯୩୩ ମସିହା ନଭେମ୍ବର ୨୭ ତାରିଖରେ ଯାଜପୁର ଜିଲାର ବଲଦା ନିକଟସ୍ଥ ଖୋସଲପୁରଠାରେ ଜନ୍ମଗ୍ରହଣ କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ ଓଡ଼ିଆ ଭାଷାରେ ସ୍ନାତକୋତ୍ତର ହାସଲ କରିଥିଲେ ଓ ବିଶ୍ୱଭାରତୀ ବିଶ୍ୱବିଦ୍ୟାଳୟରୁ ପିଏଚଡ଼ି ହାସଲ କରିଥିଲେ । ଉଭୟ ସ୍ନାତକ ଓ ସ୍ନାତକୋତ୍ତର ଶ୍ରେଣୀରେ ସେ ଉତ୍କଳ ବିଶ୍ୱବିଦ୍ୟାଳୟରେ ଓଡ଼ିଆ ଭାଷା-ସାହିତ୍ୟରେ ପ୍ରଥମସ୍ଥାନ ଅଧିକାରକରି ସ୍ୱର୍ଣ୍ଣପଦକ ଲାଭ କରିଥିଲେ । ଓଡ଼ିଶା ସରକାରଙ୍କ ଶିକ୍ଷାବିଭାଗରେ ସେ ନିଜ ଚାକିରି ଜୀବନ ଆରମ୍ଭ କରିଥିଲେ । ପରେ ସେ ଉତ୍କଳ ବିଶ୍ୱବିଦ୍ୟାଳୟ, ବିଶ୍ୱଭାରତୀ ଓ ଦିଲ୍ଲୀ ବିଶ୍ୱବିଦ୍ୟାଳୟରେ ଅଧ୍ୟାପନା କରିଥିଲେ । ବିଶ୍ୱଭାରତୀ ଶାନ୍ତିନିକେତନରେ ସେ ଅଧ୍ୟାପନା କରିବା ସହ, ଓଡ଼ିଆ ଭାଷା ବିଭାଗ ଆରମ୍ଭ କରିଥିଲେ । ମୁଣ୍ଡା, କିଶାନ ପ୍ରଭୃତି ଭାଷା ଉପରେ ସେ ଗବେଷଣା କରି ରାଜ୍ୟ ଓ ରାଜ୍ୟ ବାହାରେ ବିଭିନ୍ନ କର୍ମଶାଳା, ଆଲୋଚନାଚକ୍ରରେ ଅଂଶଗ୍ରହଣ କରିଥିଲେ । ତାଙ୍କ ଉଦ୍ୟମରେ ଆଦିବାସୀଙ୍କ ଜୀବନଧାରା ଉପରେ ପର୍ଯ୍ୟବସିତ ପ୍ରାମାଣିକ ଚଳଚ୍ଚିତ୍ର  "ଅନ୍ତର୍ନିହିତ ଜ୍ୟୋତିଧାରା"  ଓ  "ବଣମଲ୍ଲୀର ମହକ"  ନିର୍ମାଣ କରାଯାଇଥିଲା । ଓଡ଼ିଆ ଭାଷା ପ୍ରତିଷ୍ଠାନଦ୍ୱାରା ପ୍ରକାଶିତ ପୁସ୍ତକ  ଓଡ଼ିଆ ଭାଷାର ଇତିବୃତି  ତାଙ୍କ ଅଧ୍ୟକ୍ଷତାରେ ସଂକଳିତ ହୋଇଥିଲା । ଓଡ଼ିଆ ଭାଷା ପ୍ରତିଷ୍ଠାନର ବିଭିନ୍ନ ଓଡ଼ିଆ ଭାଷାର ଗୁଣାତ୍ମକ ମୂଲ୍ୟବୃଦ୍ଧି ସମ୍ପର୍କିତ ପ୍ରକଳ୍ପରେ ସେ ଅଧ୍ୟକ୍ଷତା କରିଥିଲେ । ଭୁବନେଶ୍ୱରସ୍ଥିତ ଜନଜାତି ସଂଗ୍ରହାଳୟ ଓ ଆଦିବାସୀ ଗବେଷଣା ପ୍ରତିଷ୍ଠାନ ପ୍ରତିଷ୍ଠା କରିବାରେ ତାଙ୍କର ମୁଖ୍ୟ ଭୂମିକା ରହିଥିଲା । ୨୦୧୭ ମସିହା ଜୁଲାଇ ୧୯ତାରିଖରେ ଖଗେଶ୍ୱର ମହାପାତ୍ରଙ୍କର ମୃତ୍ୟୁ ହୋଇଥିଲା ।
ହାଇଡ୍ରୋକ୍ଲୋରିକ ଅମ୍ଳ‌ ଏକ ରାସାୟନିକ ଯୌଗୀକ ଅଟେ । ଏହା ହାଇଡ୍ରୋଜେନ କ୍ଲୋରାଇଡ   ଗ୍ୟାସର ଏକ ଘୋଳ ଅଟେ ଯାହା ସହଜରେ ପାଣିରେ ମିଶିଯାଏ । ଅତୀତରେ ଏହାକୁ   ମ୍ୟୁରିଏଟିକ ଅମ୍ଳ କୁହାଯାଉଥିଲା । ଏହା ବ୍ୟାପକ ରୂପେ ଉଦ୍ୟୋଗରେ ବ୍ୟବହାର କରାଯାଏ ଏବଂ ଏହା ଭୋଜନର ପାଚକ କ୍ରୀୟାରେ ସାହାଯ୍ୟ କରିବା ପାଇଁ ପେଟଦ୍ୱାରା ମଧ୍ୟ ତିଆରି ହୋଇଥାଏ । ହାଇଡ୍ରୋକ୍ଲୋରିକ ଅମ୍ଳ‌, ସମସ୍ତ ଏସିଡ ପରି ଲବଣ  (କ୍ଲୋରାଇଡ)ର ଉତ୍ପାଦନ ପାଇଁ ଆଧାର ସହିତ ପ୍ରତିକ୍ରୀୟା କରିଥାଏ  । ପୂରାତନ ପୂର୍ବ ବ୍ୟବସ୍ଥିତ ନାମ  "ମ୍ୟୁରେଟିକ ଏସିଡ" ର ଉତ୍ପତ୍ତି ଗୋଟିଏ ଅଟେ ; ମ୍ୟୁରେଟିକର ଅର୍ଥ  "ଲୁଣ  (ଲବଣ)ଦ୍ୱାରା ସମ୍ବନ୍ଧିତ " , ଏଥିପାଇଁ ମ୍ୟୁରେଟିକର ଅର୍ଥ " ହାଇଡ୍ରୋକ୍ଲୋରାଇଡ ", ଓ ଏହି ନାମ ଏବେ ମଧ୍ୟ ବେଳେ ବେଳେ ବ୍ୟବହାର କରାଯାଏ । ହାଇଡ୍ରୋକ୍ଲୋରିକ ଅମ୍ଳର ନାମ ୧୮୧୪ ମସିହାରେ ଫ୍ରାନ୍ସ ରସାୟନୀକଜ୍ଞ  "ଜୋସେଫ ଲୁଈ ଗେ-ଲୁସାକ" ଙ୍କଦ୍ୱାରା ଗଠନ କରାଯାଇଥିଲା । ନିର୍ମାଣ ହାଇଡ୍ରୋଜେନ ଓ କ୍ଲୋରିନର ସଳଖ ସଂଯୋଜନରେ ଏହା ତିଆରି ହୋଇପାରେ । କେତେକ ସ୍ଥାନରେ ବ୍ୟାପାରର ହାଇଡ୍ରୋକ୍ଲୋରିକ ଅମ୍ଳ ଏହି ବିଧିରେ ତିଆରି ହୋଇଥାଏ । ଏହି କ୍ରୀୟା ସାମାନ୍ୟ ଉତ୍ତାପରେ ହୋଇ ନଥାଏ । ସୂର୍ଯ୍ୟ ପ୍ରକାଶରେ ଅଥବା ୨୫୦ ଡିଗ୍ରୀରେ ଗରମ କରିବାଦ୍ୱାରା ଏହି ସଂଯୋଜନ ବିଷ୍ଫୋଟ ସହିତ ହୋଇଥାଏ । ସାଧାରଣତଃ ଲୁଣରେ ଅନ୍ଧକାମ୍ଳର କ୍ରୀୟାଦ୍ୱାରା ଏହାର ନିର୍ମାଣ ହୋଇଥାଏ । ସାମାନ୍ୟ ଉତ୍ତାପଦ୍ୱାରା ହାଇଡ୍ରୋଜେନ କ୍ଲୋରାଇଡ ଓ ସୋଡିୟମ ବାଇସଲଫେଟ ତିଆରି ହୋଇଥାଏ ଓ ଉଚ୍ଚ ଉତ୍ତାପରେ ହାଇଡ୍ରୋଜେନ କ୍ଲୋରାଇଡ ଏବଂ ସୋଡିୟମ ସଲଫେଟ ତିଆରି ହୋଇଥାଏ । + 2 4 4  (ସୋଡିୟମ ବାଇସଲଫେଟ) + 2 2 + 2 4 2 4  (ସୋଡିୟମ ସଲଫେଟ) + 2  "ଲ ବ୍ଲୋକ"  ବିଧିରେ ଧାବନ ସୋଡାର ନିର୍ମାଣରେ ଏହି ଉଚ୍ଚ ଉତ୍ତାପ ଯୁକ୍ତ ବିଧି ପ୍ରଯୁକ୍ତ ହୋଇଥାଏ ଏବଂ ଏଠାରେ ହାଇଡ୍ରୋଜେନ କ୍ଲୋରାଇଡ ସହ-ଉତ୍ପାଦ ଋପେ ପ୍ରାପ୍ତ ହୋଇଥାଏ । ହାଇଡ୍ରୋଜେନ କ୍ଲୋରାଇଡର ନିର୍ମାଣରେ ପାର୍ସୀଲେନ କିମ୍ବା କାଚର ପାତ୍ରରେ ସୁବିଧା ଜନକ ହୋଇଥାଏ କାରଣ ସାମାନ୍ୟ ଧାତୁଗୁଡ଼ିକ ଏହି ଅମ୍ଳଦ୍ୱାରା ଆକ୍ରାନ୍ତ ହୋଇଯାଏ । ପରନ୍ତୁ ଏବେ ଏପରି କିଛି ଧାତୁ ଓ ମିଶ୍ର ଧାତୁ ପ୍ରାପ୍ତ ହୋଇଛି, ଯାହାର ପାତ୍ରର ବ୍ୟବହାର ହୋଇପାରେ କାରଣ ଏହି ଅମ୍ଳର ଅତ୍ୟଧିକ ପ୍ରତିରୋଧ କରିଥାଏ । ଶୁଦ୍ଧ ହାଇଡ୍ରୋକ୍ଲୋରିକ ଅମ୍ଳ ବର୍ଣ୍ଣହୀନ ହୋଇଥାଏ କିନ୍ତୁ ବ୍ୟାପାର ଅମ୍ଳ ଲୁହା ଏବଂ ଅନ୍ୟ ଉପଦ୍ରବ୍ୟ କାରଣରୁ ହଳଦିଆ ରଙ୍ଗର ହୋଇଥାଏ । ନିଲୟନରେ ୨୮%ରୁ ୩୬% ଅମ୍ଳ ରହିଥାଏ । ବ୍ୟାପାର ଅମ୍ଳ ପ୍ରାଧାନ ଭାବେ ତିନୋଟି ଶ୍ରେଣୀର ହୋଇଥାଏ, ୧୮ ବୌମେକା  ( , 27.92 ପ୍ରତିଶତ, ବିଶିଷ୍ଟ ଗୁରୁତ୍ତ୍ୱ ୧.୧୪୧୭), ୨୦ ବୌମିକା  ( , 33.145 ପ୍ରତିଶତ, ବିଶିଷ୍ଟ ଗୁରୁତ୍ତ୍ୱ ୧.୧୬୦୦) ଓ ୨୨ ବୌମିକା   , 35.21 ପ୍ରତିଶତ, ବିଶିଷ୍ଟ ଗୁରୁତ୍ତ୍ୱ ୧.୧୭୮୯  । ଗୁଣ ଭୌତିକ ଗୁଣ ହାଇଡ୍ରୋଜେନ କ୍ଲୋରାଇଡ ବର୍ଣ୍ଣହୀନ, ତୀବ୍ର ଗନ୍ଧଯୁକ୍ତ ଗ୍ୟାସ ଅଟେ । ୦ ଡିଗ୍ରୀ ଏବଂ ୧ ବାୟୁମଣ୍ଡଳୀୟ ଚାପଦ୍ୱାରା ଏକ ଲିଟର ଗ୍ୟାସର ଭାର ୧.୬୩୯ ଗ୍ରାମ ହୋଇଥାଏ । ଦ୍ରବର ଫୁଟନ୍ତା ବିନ୍ଦୁ ୮୫ ଡିଗ୍ରୀରୁ ହିମାଙ୍କ ୧୧୪ ଡିଗ୍ରୀ, କ୍ରାନ୍ତିକ ତାପ ୫୨ ଡିଗ୍ରୀରୁ କ୍ରାନ୍ତିକ ଚାପ ୯୦ ବାୟୁମଣ୍ଡଳୀୟ ହୋଇଥାଏ । ଏହା ଜଳରେ ଅମିତବ୍ୟୟୀ ଅଟେ । ୦ ଡିଗ୍ରୀରୁ ଏକ ଆୟତନ ପ୍ରତି ଜଳ ୫୦୬ ଆୟତନ ଗ୍ୟାସ ଓ ୨୦ ଡିଗ୍ରୀରୁ ପ୍ରତି ୪୭୭ ଆୟତନ ମିଶିଥାଏ । ଗ୍ୟାସ ମିଶିବାଦ୍ୱାରା ଉଷ୍ମ ବାହାରିଥାଏ । ଆଦ୍ର ବାୟୁରେ ଏହା ଧୂଆଁ ଦେଇଥାଏ । ଏହାର ବିଲୟନ ସ୍ଥାୟୀ ଫୁଟନ୍ତା ବିନ୍ଦୁ ଯୁକ୍ତ ଦ୍ରବ, ଫୁଟନ୍ତା ବିନ୍ଦୁ ୧୧୦ ଡିଗ୍ରୀ ତିଆରି ହୋଇଥାଏ । ଏହିପରି ଦ୍ରବ୍ୟରେ ହାଇଡ୍ରୋଜେନ କ୍ଲୋରାଇଡ ୨୦.୨୪ ପ୍ରତିଶତ ରହିଥାଏ । ରାସାୟନିକ ଗୁଣ ରସାୟନ ଦୃଷ୍ଟିରୁ ଏହା ଏକ ପ୍ରବଳ ଅମ୍ଳ ଅଟେ । ଅନେକ ଧାତୁ, ଯଥା: ସୋଡିୟମ, ଲୌହ, ଦସ୍ତା, ବ୍ରୋଞ୍ଜ ଆଦିକୁ ଆକ୍ରାନ୍ତ କରି କ୍ଲୋରାଇଡ ତିଆରି ହୋଇଥାଏ ଏବଂ ହାଇଡ୍ରୋଜେନ ଉନ୍ମୁକ୍ତ କରିଥାଏ । ଧାତୁ ଗୁଡିକର ଅକ୍ସାଇଡ ଓ ହାଇଡ୍ରୋକ୍ସାଇଡକୁ ଆକ୍ରାନ୍ତ କରି ଧାତୁ ଗୁଡିକର କ୍ଲୋରାଇଡ ବନେଇଥାଏ ଏବଂ ଜଳ ଉନ୍ମୁକ୍ତ କରିଥାଏ । ଏହା ସରଳତାରେ କ୍ଲୋରିନ ମୁକ୍ତ କରିଥାଏ । ମାଙ୍ଗାନିଜ ଡାଇଅକ୍ସାଇଡର କ୍ରୀୟାଦ୍ୱାରା କ୍ଲୋରିନ ବାହାରିଥାଏ । ନାଇଟ୍ରିକ ଅମ୍ଳ ସହିତ ମିଶି   3 : ::  (3:1 ଅନୁପାତରେ) ଏହା ଅମ୍ଳରାଜ   ତିଆରି କରିଥାଏ ଯେଉଁଥିରେ ନାଇଟ୍ରୋସିଲ କ୍ଲୋରାଇଡ   ରହିଥାଏ ଯାହା ଅନ୍ୟ ଧାତୁ ସହିତ ପ୍ଲାଟିନମ ଓ ସୁନାକୁ ମଧ୍ୟ ଆକ୍ରାନ୍ତ କରିଥାଏ  । ଏହି ଦୁଇ ଉତ୍କୃଷଟ ଧାତୁ ଅନ୍ୟ କୌଣସି ଏକ ଅମ୍ଳଦ୍ୱାରା ଆକ୍ରାନ୍ତ ହୋଇ ନଥାନ୍ତି ।
ଆଦର୍ଶ କୁମାର ଗୋଏଲ, ଓଡ଼ିଶା ଉଚ୍ଚ ନ୍ୟାୟାଳୟର ୨୭ତମ ମୁଖ୍ୟ ବିଚାରପତି  (୧୦ ଅକ୍ଟୋବର ୨୦୧୩ - ଜୁଲାଇ ୨୦୧୪) ତଥା ଭାରତର ଉଚ୍ଚତମ ନ୍ୟାୟାଳୟର ପୂର୍ବତନ ବିଚାରପତି  । ବୃତ୍ତିଗତ ଜୀବନ ୧୪ ଜୁନ ୧୯୫୯ ମସିହାରେ ହରିଆନାରେ ଜନ୍ମିତ ଗୋଏଲ ଜଣେ ଆଇନଜୀବୀଭାବେ ତାଙ୍କ କର୍ମମୟ ଜୀବନ ପଞ୍ଜାବ ଓ ହରିଆନା ବାର କାଉନସେଲରୁ ଆରମ୍ଭ କରିଥିଲେ । ପ୍ରାରମ୍ଭିକ ଅବସ୍ଥାରେ ସେ ପଞ୍ଜାବ ଓ ହରିଆନା ଉଚ୍ଚନ୍ୟାୟାଳୟରେ ପ୍ରାୟ ପାଞ୍ଚ ବର୍ଷ ଜଣେ ଆଇନଜୀବୀଭାବେ କାର୍ଯ୍ୟ କରିଥିଲେ । ଏହାପରେ ଭାରତର ଉଚ୍ଚତମ ନ୍ୟାୟାଳୟରେ ତଥା ଦିଲ୍ଲୀ ଉଚ୍ଚ ନ୍ୟାୟାଳୟରେ ସେ ଦେୱାନୀ, ଫୌଜଦାରୀ, କର, ସମ୍ବିଧାନ ତଥା ସରକାରୀ ସେବା ସମ୍ବନ୍ଧୀୟ ସମସ୍ତ ମାମଲାରେ ପ୍ରାୟ ୨୨ ବର୍ଷ କାଳ ଓକିଲାତି କଲେ । ଉଚ୍ଚତମ ନ୍ୟାୟାଳୟରେ ସେ ଉତ୍ତର ପ୍ରଦେଶ ସରକାରଙ୍କ ଅତିରିକ୍ତ ମହାଧିଭକ୍ତା ଭାବେ ମଧ୍ୟ ଦୁଇବର୍ଷ ପାଇଁ କାମ କରିଥିଲେ । ୨ ଜୁଲାଇ ୨୦୦୧ରେ ସେ ପଞ୍ଜାବ ଓ ହରିଆନା ଉଚ୍ଚନ୍ୟାୟାଳୟର ଜଣେ ବିଚାରପରିଭାବେ ଯୋଗ ଦେଲେ । ୨ ମେ ୨୦୧୧ରୁ ୧୨ ସେପ୍ଟେମ୍ବର ୨୦୧୧ ଯାଏଁ ସେ ପଞ୍ଜାବ ଓ ହରିଆନା ଉଚ୍ଚ ନ୍ୟାୟାଳୟର କାର୍ଯ୍ୟକାରୀ ମୁଖ୍ୟ ବିଚାରପତି ଭାବେ କାର୍ଯ୍ୟ କରିବା ପରେ ସେ ଗୌହାଟି ଉଚ୍ଚନ୍ୟାୟାଳୟର ବରିଷ୍ଠ ବିଚାରପତି ଭାବେ ଯୋଗ ଦେଇଥିଲେ । ଏହା ପରେ ପରେ ଅର୍ଥାତ ୨୦ ଡେସେମ୍ବର ୨୦୧୧ରେ ସେ ଗୌହାଟି ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ଭାବେ ନିଯୁକ୍ତି ପାଇଲେ । ୧୨ ଅକ୍ଟୋବର ୨୦୧୩ରୁ ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ କାର୍ଯ୍ୟ କରୁଥିବା ସମୟରେ ସେ ୭ ଜୁଲାଇ ୨୦୧୪ରେ ଭାରତର ଉଚ୍ଚତମ ନ୍ୟାୟାଳୟର ବିଚାରପତି ଭାବେ ପଦୋନ୍ନତି ଲାଭ କଲେ । ୬ ଜୁଲାଇ ୨୦୧୮ରେ ସେ ଉଚ୍ଚତମ ନ୍ୟାୟାଳୟର ବିଚାରପତି ଭାବେ ଅବସର ଗ୍ରହଣ କରିବା ପରେ ସଂପ୍ରତି ସେ ଜାତୀୟ ଗ୍ରୀନ ତ୍ରିବ୍ୟୁନାଲର ଅଧ୍ୟକ୍ଷ ଭାବେ ନିଯୁକ୍ତି ପାଇଛନ୍ତି ।
ହିନ୍ଦୁସ୍ତାନ   ଉତ୍ତ/ଉତ୍ତର-ପଶ୍ଚିମ ଭାରତୀୟ ଉପ-ମହାଦ୍ୱୀପ ପାଇଁ ଏକ ଭୌଗଳିକ ଶବ୍ଦ ଅଟେ , କେବେ କେବେ ସମଗ୍ର ଉପ-ମହାଦ୍ୱୀପ ପାଇମଧ୍ୟ ବ୍ୟବହାର ହୋଇଥାଏ । 11 ବିଂ ଶତାବ୍ଦୀରେ ତୁର୍କୀ ବିଜୟ ସମୟରେ ହିନ୍ଦ ଏବଂ ହିନ୍ଦୁସ୍ତାନ ଶବ୍ଦ ଫରାସୀ ଏବଂ ଆରବୀରେ ରହିଥିଲା । ବ୍ୟୁତ୍ପତି ଅଶୋକ ପରପୋଲା ଅନୁସାରେ, ପ୍ରୋଟୋ-ଇରାନୀ ଭାଷାର ଧ୍ୱନି ପରିବର୍ତ୍ତନ * > 850-600 ପୂର୍ବ ମଧ୍ୟରେ ହୋଇଥିଲା । ଏଥିପାଇଁ ଋକବେଦ ସପ୍ତ ସିନ୍ଧଭା  (ସାତ ନଦୀର ଭୂମି) ଜେଣ୍ଡ ଅବେସ୍ତାରେ  "ହପ୍ତା ହିନ୍ଦୁ"  ହୋଇଗଲା । 515 ପୂର୍ବେ ,  "ଦାରିୟସ " , ସିନ୍ଧୁ ଘାଟିକୁ ନିଜ ସାମ୍ରାଜ୍ୟରେ ଅଧିକାର କରିନେଲେ, ଯେପରି ସିନ୍ଧୁ ନଦୀର ସଂସ୍କୃତ ନାମ  "ସିନ୍ଧୁ" ରୁ ଭୂମି  "ହିନ୍ଦୁ"  କୁହାଗଲା । ଜେରକ୍ସେସ ସମୟରେ, ଶବ୍ଦ ସିନ୍ଧୁ ପୂର୍ବରେ ଭୂମିରେ ଲାଗୁ କରାଯାଇଥିଲା । 11ବିଂ ଶତାବ୍ଦୀରେ , ଘଜନାଭିଦର ସାଟେଲାଇଟ ଷ୍ଟେଟ ପଞ୍ଜାବର ଲହୋରରେ ରାଜଧାନୀ ସହିତ  "ହିନ୍ଦୁସ୍ତାନ ' ରୂପେ ଜଣାଯିବାରେ ଲାଗିଲା । ଦିଲ୍ଲୀ ସୁଲତାନେଟ ଏବଂ ମୋଗଲ ସାମ୍ରାଜ୍ୟର ଶାସକମାନେ ନିଜ ପ୍ରଭୁତ୍ୱକୁ ଡାକିଥିଲେ, ଦିଲ୍ଲୀର ପାଖାପାଖି କେନ୍ଦ୍ରିତ  "ହିନ୍ଦୁସ୍ତାନ"  ନାମରେ । ବର୍ତ୍ତମାନ ଉପଯୋଗ ଭୌଗୋଳିକ କ୍ଷେତ୍ର  "ହିନ୍ଦୁସ୍ତାନ"  ଶବ୍ଦର ଅର୍ଥ ବର୍ତ୍ତମାନରେ ଅଲଗା ରହିଛି, ଐତିହାସିକ ରୂପେ ଏହା ଉତ୍ତର ଭାରତ; ଗଙ୍ଗା ପଥ ପାଇଁ ଲାଗୁ କରାଯାଇଛି , ହିମାଳୟ ଏବଂ ବିନ୍ଧ୍ୟ ପର୍ବତମାଳା ମଧ୍ୟରେ , ଏବଂ ସିନ୍ଧୁ ନଦୀ ବେସିନ ପାକିସ୍ତାନରେ । ବୈକଳ୍ପିକ ରୂପେ, ଏହା ଦୁଇ ଭୌଗୋଳିକ କ୍ଷେତ୍ରରେ ସମ୍ବନ୍ଧିତ ବହୁ ଅଂଶରେ ଯୋଡ଼ି ହୋଇପାରେ; ମଧ୍ୟଯୁଗୀୟ କାଳରେ ସିନ୍ଧୁ ନଦୀ ବେସିନ  (ପୂର୍ବ ପାକିସ୍ତାନ), କିମ୍ବା ଉତ୍ତର ଭାରତର ଏକ କ୍ଷେତ୍ର, ଯମୁନା ନଦୀର ପୂର୍ବ ଏବଂ ଦକ୍ଷିଣ ବିନ୍ଧ୍ୟ ପର୍ବତମାଳା, ଯେଉଁଠାରେ ହିନ୍ଦୁସ୍ତାନୀ ଭାଷା କୁହାଯାଏ  । ଲୋକ ଭାରତରେ ହିନ୍ଦୁସ୍ତାନୀ ଭାଷା କହୁଥିବା ଲୋକମାନଙ୍କ ମଧ୍ୟରେ ଏକ ପ୍ରୟୋଗରେ, ହିନ୍ଦୁସ୍ତାନ ଏକ ଭାରତୀୟମାନଙ୍କୁ ସନ୍ଦର୍ଭିତ କରିଥାଏ , ହୁଏତ ସେମାନେ ଧାର୍ମିକ ଅନୁସାରେ ଯୋଡିହୋଇ ଥାନ୍ତୁ । ଭାଷା ହିନ୍ଦୁସ୍ତାନୀର ମଧ୍ୟ ହିନ୍ଦୁସ୍ତାନୀ ଭାଷାକୁ ସନ୍ଦର୍ଭିତ କରିବା ପାଇଁ ଉପଯୋଗ କରାଯାଏ  (ହିନ୍ଦୀ ସହିତ ଭ୍ରମିତ ହେବ ନାହିଁ), ଯାହା ଉର୍ଦ୍ଦୁ ସହିତ ହିନ୍ଦୁସ୍ତାନୀର ଏକ ରେଜିଷ୍ଟର ଅଟେ, ସେହି ଭାଷାର ଏକ ଅନ୍ୟ ରେଜିଷ୍ଟର ଯାହା ବର୍ତ୍ତମାନ ପଶ୍ଚିମ ଉତ୍ତର ପ୍ରଦେଶ, ଦକ୍ଷିଣ ଉତ୍ତରା ଖଣ୍ଡ ଏବଂ ଦିଲ୍ଲୀ କ୍ଷେତ୍ରର ଖରବେଳି ଭାଷାରୁ ବାହାରିଥାଏ  ।